url: =LESSON 13 September 19–25 UPNA SUNGAH KALSUAN ~ MUC\nLESSON 13 September 19–25 UPNA SUNGAH KALSUAN\nAdmin 10:02:00 PM Articles, Sabbath School Lesson\nLESSON 13 September 19–25\nUPNA SUNGAH KALSUAN\nTukaal sung sim ding: Phil. 2:5–11; Matt. 4:18–20; Sawl. 9:3–6, 10–20; John 21:15–19; 1 John 3:16–18.\nKAMNGAH: “Khrih Jesuh sungah a om lungsim note sungah om ta hen. Amah in Pasian lim leh meel tawh dimin a om napi-in, Pasian tawh kizakim theih nadingin thatang hat thu a suang kei hi. Amah kiniamkhiat tawm zaw a, nasem lim a hong pua zaw hi. Mihing-in hong kibawl a, mihing teekteek mah a hong sun hi” (Philippians 2:5–7).\nKhrih in vantung vangliatna, vantungmite biakpiakna leh Pa tawh kikholhkhopna nusia-in telzawhloh dongin hong kipia khia hi. Jesuh in Pa itna pulaak ding leh a mangthangte a itna hangin tankhia dingin leitungah hong pai hi. Hotkhiatna ngah mite in Tanpa tawh Pa Pasian a Kumpi tokhom mai-ah i din hun mateng eite a hong kihotkhiatna dingin vantung in a hong kipiakna i tel zo kei ding hi. Vangliatna tawh kidim tawntung i teen nading mun i tun mateng Jesuh hong kipiakkhiatna i telmuh zaw semsem ding hi. Jesuh in vantung nusia hi bek lo hi; mawhnei mi in tawntung sihna ding pan a suah tak nadingin Jesuh mahmah in tua sihna hong thuak hi. Eite in tawntung nunna sung i ut theih nadingin Jesuh in tawntung nunna nusia ngam phial zah-in hong it hi. Eite in i kham lukhu-te Ama khephungah i suahkhia ciat ding a, awngaih mahmah-in, “A kigo Tuuno in vangliatna, hauhna, liatna, thupha khempeuh leh minthanna ngah dingin kilawm hi,” ci-in Amah phatna i sa ding hi” Mang. 5:12. Ellen G. White, The Desire of Ages, p. 14 131.\nEite a hong hotkhiat nadingin Jesuh in hong piak a nunna in genzawh hi lo hi. Pasian Gam sung om ding a mangthang mite zonna-ah, Ama thupiak zui-in Ama hong makaihna bangin sem-in Amah tawh nasep khopna-ah eimal deihna nial-in kipiakkhiatna kisam hi. Eite kipiakkhiatna leh Ama hong kipiakna tehtheih hi kei taleh, Ama adingin i sepna khempeuh in upna tawh kalsuanna ahi hi. Nopsakna pan-in a hamsa lampi-ah kalsuanna hi. Khat veivei ciangin Topa in kipiakkhiatna hong kal a, ahi zongin a hong khap nuamna in i thuak hamsatnate sangin lian zaw hi.\nAMA NUNNA HONG PIA JESUH HONG ITNA\nSawltak Paul in Khrih lungsim puakzia a nei dingin thu-um mite hong hanthawn hi. Hih in dotnophuai hong neisak hi. Khirh lungsim puak in koi bang hiam? Bang in a lungsim ngaihsutzia makaih hiam? A ngaihsut thu laigil in bang hiam?\nPhilippians 2:5–11 sim in. Koi bangin Khrih lungsim puak pulaak hiam? Bang in a nunzia makaih-in bang lampi tawn hiam?\nJesuh in a tawntungin Pasian tawh kikim hi. Paul in hih thuman hih bangin pulaak hi: “Jesuh in Pasian taktak (pianngei, lim le meel) hi napi Pasian tawh kikimna let tentan dingin ngaihsun lo hi’ (Phil. 2:6). “Pasian lim le mel cih kammal in Greek ‘morphe’ tawh kigelh hi. Na khempeuh kipatkhiatna, a phungpi cihna hi. Manphatna, thupitna kibang pulaak kammal hi. SDA Bible Commentary in hih bangin pulaak hi: “Khrih in Pa tawh kikim hi; Amah in na khempeuh tungah ukna nei hi. Khrih in Amah leh amah hong kiniamkhiat a thukzia Paul in hong hilh hi. Volume 7, p. 154. Khrih in a tawntung a om ahihna Ellen G. White in hih bangin genbeh hi: “Khrih sung pan nuntakna khempeuh hong kipankhia-in, Ama nuntakna in kuama tungah kinga lo hi.” The Desire of Ages, p. 530.\nJesuh in a tawntungin Pasian tawh kikim hi; Amah leh amah in kiliansak lo hi’ (Phil. 2:7). Greek tawh kigelhnate-ah Jesuh in Pasian tawh kikim ahihna Amah leh Amah in awngsak a, mihingin hong nungta-in sila dinmun tawh hong nungta hi, ci hi. Sila ahihna tawh vantung itna thukham hong kilangsak hi. A tawpkhakna-ah singlamteh tungah tua itna hong lak hi. Eite in a nungta tawntung ding leh a hong hotkhiat nadingin Ama nunna hong pia hi.\nJesuh nuntakna khempeuh in nuntakna pia itna panin hong luangkhia hi. Jesuh nungzui cih in Jesuh in mi a it bangin midangte a itding, Jesuh in mi ading na asep bangin nasem a sem mi hi ding hi. Jesuh in hotkhiatna thu a hilh bangin mi tungah hotkhiatna thu hilh ding cihna hi. Jesuh in Kha Siangtho tungtawnin nangma angsung huaihamna hemkhia dingin na kiphal ciangin, na piak ding kisam hi. Jesuh in na khempeuh nusia-in hong nungta hi. Ahi zongin Lai Siangtho in Ama nunzia hih bangin pulaak hi: “Tua ahih manin Pasian Amah a sang pen munah lamto-in min khempeuh sangin a thupi zaw min a pia hi” (Phil. 2:9)\nVantung adingin na khempeuh kipiaktham taakcing hi. Angsung deihna nial ding kisam hi. Pasian ading sepna hangin nuamna in lianzaw, manpha zaw hi. Khrih tawh a tawntungin nuamna sungah nuntakna ngaihsun hi lehang hih leitungah eite kipiakna in gentham hi peuhmah lo hi. Khrih adingin nangma deihna na nial a nunung pen in bang hunlai hiam?Tua in na Khristian kalsuanzia bang pulaak hiam?\nKIPUMPIAK DINGIN A HONG SAPNA\nPeter leh John dingin kingaihsun in. Galilee gam sung zingsang nisuak khintung zanmial khuadam a veeng ding hi ta hi. Ngasa tampi man ding simloh nadang bang mah na ngaihsun kei hi. Tu sawngteng ngasa-mat tuahpha mahmah na hih manin tuni zong nidangte mah bangin tuahpha dingin na lamen hi. Tua leh zingsang khuavak tung phetin Nazareth khua- mi Jesuh in nangma kiang manawhin a hong pai hi. A sawt lo-in na nunzia khempeuh kikhel ding cih pen na ngaihsun kha kei hi. Na nuntakna-ah na khempeuh in a ngei bang nawn lo ding cih na ngaihsut-in na nei kha kei hi.\nMatthew 4:18–20 sim in. Bang hangin Peter leh John in Khrih nungzui dingin tua bangin kipia ngam uh hi ding hiam? Jesuh in bang thu siksanin nga-mat sangin a thupi zaw na sem dingin amaute samkhia hiam?\nLungdamna thupuak John gen in a genna-ah Peter leh John in Jesuh thu a zak uh kum khat val khin hi. Ahi zongin Khrih nungzui dingin bangmah khentatna leh kipiakna nei lo uh hi. Khrih in Ama nungzui dingin hih Galilee ngabeng mi nihte a sap ciangin, amaute in Pasian sapna hi, ci-in Khrih melpuak, a kampau, a gamtat khempeuh tungtawnin theitel pah uh hi. Pasian sapna ngah cih kitel uh ahih manun gunkuang, a nisim nasep uh, leh a neihsa khempeuh uh nusia ngam uh hi. A lamdang na a sem dingin sapna ahihlam thei uh hi. Pasian in tu-a na nasep a nusia dingin hong sawl lo khol ken teh. Ahizongin a lamdang na a sem dingin hong sam hi. Tua nasep in Ama hong itna mite theisak ding leh Ama minthan nadingin thuman thutak teci hi dingin hong sam hi.\nJesuh in siahdong Matthew a sap ngaihsun in (Matt. 9:9). A lamdang thu bang na mu hiam?\nRoman uk sung a siahdongte in kumpi tungah piakzah ding sangin a tamzaw-in siahkai uh hi. Mipite genthei-sak uh hi. Tua hangin siahdongte in gam mite muhdahna, nawlkhiinna lianpi thuak uh hi. Khrih in Matthew tungah “Ka nung hong zui in,” ci-in a sapteh, Matthew in Jesuh thu zakna nei khin hi; a nungzui dingin lunggulhna lianpi nei hi; Ama nungzui dingin a na kigingkhol khin hi, cih kimu hi. Jesuh in Ama nungzui ding khatin tua bangin a sap ciangin Matthew in lamdangsa hi. Mihing in a leitung nuntakna sangin a manpha zaw khat lunggulh hi. A thupi, a mannei ngimna tawh i nungta nuam hi.Tua hi-in Ama nungzui dingin Khrih in Matthew a sap bangin eite hong sam hi.\nJesuh nung zuihna-ah i nusiat ding bang na ngaihsun hiam? Bang hangin a tawpkhakna-ah tuate in nusiat thamcing hiam?\nPAUL: PASIAN TEELTUAM MIZAT\nPaul in Khrih a san ciangin ama nuntakna buppi in lamdangtakin kikhel hi. Khrih in Paul nuntakna thak guan hi. Paul in nuam a sak ama nuntak khuasak nusia-in cikmah-in a ngaihsut khak ngei loh dinmun tawh kalsuan hi. Kha Siangtho makaihna tawh Paul in Mediterranean huam sung mi tul tampite tungah Pasian Kammal pulaak kawikawi hi. Khrih ading teci a hihna in biakna leh leitung ah kilamdanna lianpi piangsak hi.\nSawl. 9:3–6, 10–20 sim in. Koi bangin Jesuh in Paul nasep ding geelkhol hiam?\nJesuh in Ama minthan nadingin kuama ngaihsut khak ngei loh mite mah zangh hi. Dawilut mite, Samaritan numei, a pumpi zuak numei, siahdong, Galilee ngabeengte banah tu-in Khristiante a bawlsia Paul teel hi. Amaute in vantung hehpihna hangin a kikhel mi, Khrih in amau nuntakna sungah a sep thute genkhia dingin a kisawl mite hi. Amaute in Jesuh thu gen ding cimtak ngei lo uh hi. Khrih in amaute adingin a sep lamdang lua mahmah ahih manin gen lo, pulaak lo-in om thei lo uh hi.\nSawl. 28:28–31 leh 2 Timothy 4:5–8 enkak in. Paul in a masuan khempeuhah lungkia- lo nunghei ngei lo-in a nuntakna bulpi-in Khrih ading a sepzia bang hong hilh uh hiam?\nA nununglam ciangin Paul in Rome khua panin paikhiat ding kiphal nawn lo hi. “Gentile mite tungah hotkhiatna thu kihilh ta hi. Amaute in um ding uh hi,” ci hi (Sawl. 28: 28). Ama kiangah a hawh mi khempeuh tungah Paul in hotkhiatna thu gen hi (Sawl. 28:30, 31). A sih madeuhin Paul mahmah in “gal kidona pha ka do zo hi. Tai kidemna-ah a mong dongin ka taizo hi. Upna ka lencip zo hi, ci-in pulaakkhia-in Timothy in zong hotkhiatna thu gen dingin vaikhak hi (2 Tim. 4:7). Pasian in Paul sep zawh bangin a sem zo dingin hong sawl lo hi mah taleh nuntak kilamdangsak ding sepna-ah Amah tawh nasemkhawm dingin mimal hong sam hi. Paul in a nasepna khempeuh ah hamsatna thuak taleh Topa sapna nusia ngei lo hi (2 Kor, 11:25–30).Hun khatlai-in Khristian thu-um mite a bawlsia mipa in tu-in hangsan takin Khristian upna tangko-in huzaap lianpi nei mipa hong suak hi. Jesuh cih simloh mi khat in Topa nasepna-ah huzaap lianpi a neih nading lampi in Topa tungah ki-ap, kipiakna ahi hi.\nPasian in bang sem dingin nang a hong sam hiam? A sem takpi mah na hi hiam?\nITNA HONG KALH THUTE\nItna in gamtatna panin kilangh hi. Khrih a it taktak mite in a mangthang mite adingin na khat peuhpeuh sem dingin lawpsak hi. Paul in Korin pawlpi tungah tua itna hih bangin pulaak hi: “Mi khempeuh tangin mi khat si khinzo ahih manin mi khempeuh zong a si hi hi cih ka um taktak uh hi. Khrih itna in kote hong tawnsawn hi (2 Kor. 5:14). Hotkhiat ngah nadingin siatna nusia cih pen Khristian upna bulpi hi lo hi. Jesuh in hotkhiatna a ngah nadingin vantungah hoihlohnate nusia hi lo hi. Midangte in hotkhiatna a ngah nadingun Jesuh in a hoih nate nusia hi. Jesuh in Ama na sep nadingin i hun, i siamna, sum le paai, neihlelamh pia ziau ding bekin hong sam hi lo hi; i nuntakna buppi pia dingin hong sam hi zaw hi. Zingsangtungin Galilee tui gei-ah Nungzuite tawh a kimuhna-ah vantung pan itna in a hong kalh thute Jesuh in hilh hi.\nJohn 21:15–19 sim in. Jesuh in thumvei Peter bangdong hiam? Peter in bangci dawnkik hiam? Bang hangin Jesuh in thumvei Peter dong hi ding hiam?\nPeter in thumvei Jesuh nial hi. Tua hi-in Peter in thumvei itna pulaak ding Jesuh in deih hi. Jesuh in Peter mawhna mai-sakin muanna tawh Ama nasem dingin a sawl thu Nungzui dangte in zong thei kim ding deih hi.\nJohn 21:15–19 sim in. Peter in Jesuh a it taktak a pulaak koi bangin Jesuh in dawng kik hiam? Tua bangin a itna manin bang sem dingin Jesuh in sawl hiam?\nPasian hong itna in semkhia lo-in a om kei hi; khutzep-in en mawkmawk lo hi. Itna man takin khat le khat kideihsakna, kiholim khawm cihte sangin thuk zaw hi. Itna mantak sungah kipiakkhiatna kihel hi. Itna in gamtang dingin hong tawsawn hi. Itna mantak in a mangthang mite tungah hotkhiatna thu gen lo-in hong omsak lo hi. Jesuh in Peter tungah “Ka Tuute na vak in,” ci-in a sawlna-ah Ama nasem ding thupiakna leh Ama sungah lungmuanna a pulaak kammal hi.\nPeter in itna tawh nasem dingin Topa’n deih hi. Jesuh genkholh bangin Peter in a Topa nial bek tham lo-in Jesuh ka theih takleh Pasian in kei hong dawm kei ta hen, ci-in a kiciam zumhuai taleh Topa in Ama nasem dingin sawl veve hi. Hih in bang hong hilh hiam? Topa na taisan-in na nial kha hiam? Hi phial taleh a lungdamhuai thu in hehpihna kingah lai hi, Pasian in hong nusia nai lo hi. Na kiphal nakleh Topa in Ama nasem dingin nang hong deih veve hi.\nPeter mah bangin Topa na nial kha ngei hiam? Nial kha ngei na hihleh Jesuh in Peter tungah a pulaak thute banah na tuah khak thute in bang hong hilh hiam?\nITNA HANGIN CIHTAKNA\nJesuh leh Peter a kiho khit uhteh tua gun gei-ah mi nih hong pai hi. A gei-uhah tuihualte ging-in, Jesuh in Peter tungah nungzuih hih nadingin a kisam kipiaknate hilh hi. “Ka Tuute na vak in,”ci-in Jesuh sawl bangin Peter in sem taktak ding ahihleh a thuak ding thute a theihkholh ding Jesuh in deih hi.\nJohn 21:18, 19 sim in. Jesuh in Peter tungah nungzui hihna-ah piakkhiatna bang gen hiam? Bang hangin Jesuh in Peter lamdangsak dingin tua bangin pulaak hi ding hiam?\nKhrih in hun khat ciangin Peter in a Topa adingin singlamteh tungah kithahna a thuak ding genkhol hi. Tua bangin Peter in a thuak ding a pulaakna-ah Khrih in Peter deih telsak hi. Lungdamna a lian penpen ahi Pasian gam adingin mi tampi ngah nasem dingin sawl hi. Peter in Pentecost Ni hong tun ciangin mi tul tampi in Khrih hong zuan mu hi. Jesuh min tawh na lamdang tampi kilangin mi tul tampi in Pasian min phat uh hi. Peter in Khrih nasepna sungah tawntung nuamna lianpi nei hi. Ahi zongin tua bang nuamna ngah nadingin kipiakna kisam hi. Ki-apna kisam hi. Nuntak beilawh hi. Peter in bang bang gimna thuak taleh a upna nusia lo hi. Leitungah hotkhiatna thu gen a Jesuh tawh nasem dingin kipiakna lian lua cih om lo hi.\n1John 3:16–18 sim in. John adingin itna in muk le kam bek tawh itna hi lo hi. Koibangin John in itna taktak tawh kipiakna pulaak hiam?\nTopa adingin mihing kipiaknate in tawntung nunna-ah kipiakna cih dingin zong gentaak lo hi. I hun, thatang, neih leh lamh kipiakna tungtawnin thaman hong kipia kik ding hi. Itna hangin sepkhiatna, matut dong cihtakna in lungdamna piangsak hi. Khrih ading teci hihna leh Ama palaai hihna pan hong nungtolhsak thei, hong khenkhia theite Topa i itna in hong zo sak thei hi. Tua zawhna in nuntak a manphatna leh a lian penpen nuamna hong suak hi. Jesuh gen bangin “Hih thute thei-in na zuih uhleh thupha ngah mi na hi ding uh hi” (John 13:17). I nunzia in Pasian minthanna suakin, Ama hong itna mite theisakin, A thuman kilangsak mi in a lian penpen nuamna, a bei ngeilo lungdamna nei mi hi.\nMihing in hun tomno sung bek thei ahih manin tawntung hun ngaihsun tel zo lo hi. Leitungah a hoih khempeuh sangin, Jesuh hong kamciam tawntung hoihna, a tawntung nuntakna sungah nungta dingin nusiat ngamlah loh dingin leitung nate iplahhuai bang om hiam?\nNGAIHSUTBEH DING: “Pawlpi makaite khempeuh in pawlpi mimal khat ciat in Pasian nasepna khat teitei-ah kihelkim thei dingin makaih ding uh hi. A beisa hunin tua bangin kimakaihna om lo hi. kisem lo hi. Geelkholhna gina om lo ahih manin Pasian hong piak siamna tuamtuamte kizang lo hi. Mi tawmmo khat bek in tua bang supna phawk thei uh hi. Galkaphonpi makaite bangin Pasian nasepna-ah zong thu-um mimal khat ciat in zong nasem dingin makaite in pantah ding uh hi. Makaite leh pawlpi mite in khut kilen-in na a sep mateng hokhiatna thu puak kizo lo ding hi.\n“Mawhnei mite a hong kihotkhiatna dingin mimal hanciamna, cihtakna kisam hi. Nuntakna thu puak dingin va pai inlaa, amaute in nang hong zuan ding ngak kei in. Amaute a domsang ding, asatsuah dingin sem in. Tawntung gam hong nai mahmah ta hi. Hun in manpha-in a mawkna-in beisak kei in. Leitung silesa tawh nuntak hunte in pammaih hi. Kua in Topa zongin Ama nasem dingin Topa tung pan sepzawhna tha-la a, a mangthang mite tungah hotkhiatna thu citakin gen ding hiam?\n“Pawlpi mite in Topa nasem dingin siamna nei ciat uh hi. Topa adingin tua siamnate khangto ding kisam hi. Mipil nasem pa bangin pawlpi kilamthak nadingin mapangin, Topa ading siamnate uh a zang ding mi kisam hi.” Ellen G. White, Testimonies for the Church, vol. 9, 14 pp. 116, 117.\n1. A tung a Ellen G. White gelh thu bulpi in bang hi ding hiam? Topa ading teci hihna leh pawlpi nasepna-ah a hong huzaap hiam?\n2. Koi bangin itna mantak kilangh hiam? Koi bangin itna man lo in nasem a, itna man tawh kizopna nei lo hiam?\n3. Topa adingin mi pawlkhatte in nuntak beilawh dongin a kipiakkhiatna uh na lawmte tawh kikum in. Tua bang thute sung pan bang thu muhthakna na nei hiam?\n4. Sunday ni-a Khrih ading bang kipiakna na nei hiam cih na dawnna ngaihsun in. Na kipiakkhiatna a om hiam? Bang hangin tua bangin kipia na hiam? Koi bangin Khristian hi lo mi khat tungah na kipiakna hilhcian-in bang hangin tua bangin kipia khia cih na pulaak ding hiam?


timestamp: atn

url: =Zomi leh Chin Minam Vai\nU Thein Re Myint, Chin History a gelh, laikung pu kawlte i a gelhna ah, “Chin icih te pen a mau le a mau hi min tawh kisam lo hi, a taangmin uh pen, Zomi mah hi”, ci-in gelh hi. Chin cih kamal pen AD 700 lai pawl pan in, kawlte tawh ih kizopna pan hong piang khia, kawlte ii hongsapna kammal ahi hi. Ih pu I pa lah hisamlo amin hong puakding lah hisamlo Kawlte hong minsapna lel pen ih pum letding hi peuhmah lo hi. Tu laitak kawlgam sung aa, a om Chin State zongh pen, kawlpau izatpih hi in, kawlte hong piaksa min a kivawh hong hi phot hi.\nBC 1027-256 Sengamah Jo (Zo) vaihawm lai hi. Hih ciangciang tawh et khak leng kawl mite hong puahtawm min Chin pen AD 700 hun hi a, Zo cih kammal BC 1027 lai-in na ki zanghzangh khinta hi. 4 AD Zomite in Dangka (Taka) na na nei khin dingin ki-ummawh hi. 750 hun pawl in Pu Penglam, Pu Dahpa te hun hidingin ki lam-en hi.\n1891 kuma British-te in Zogam bup hong lak zawh phet panin Zogam leitang teng hong phelkham pah uh a, Southern Lushai Hills pen Bengal pan, Northern Lushai hills pen Assam pan, Chin hills pen Burma pan leh 1894 kuma Zogam leh Manipur gamgi a kigitna panin Zogam maal lam teng Manipur awp sung a suahna tawh Zogam pen phel li suahin hong ukcip uh hi. 1937 kuma Ciau lui dung zuia Kawlgam leh Vaigam gamgi a kibawl leuleu ciangin Zogam pen India leh Burma-ah phelpi nih hong kisuah kik a, East Pakistan (tu-a Bangladesh) in 1947 kuma British tung pan suahtakna hong ngah panin Zogam pen India, Burma leh Bangladesh cih gam thumah kiphelkham leuleu-in tu dong namdangte khutnuai-ah I om suak hi. Gam khat sungah zong State tuamtuamah hong kibalnen sawnsawn lai ahih manin i gam i minam pen kitamzanin minam thupi ding kimlai minam tavai mahmah khat I suah lawh hi.\nUnau ciitciat pen a kithei ngeilo gamdangmi ciat hong kisuakta hi. Unau khat ciltel pen, Indiami, Burmami, Bangladeshmi kici ta a, ahihhang in sisankhat ineihkhop lam phawk gige ding kisam hi. Mual leh guamte i hong khen a, kizopna ahaksatciang in, ipaute zongh kilamdang bialbual ta a, kamzat kibatlo ciang minamdang tuampi khat ikisa ta hi.\nMidang te’n hong zatpih nop ta kei leh Zomi ii huam teng pen, Chin State, Mizoram State, Bawmzo Bangladesh, paite Manipur State, leh kawlgam Chin State pualam aa teng Sagaing, Magwe, Arakan zaangam aa om ei mi khempeuh huamgai hi ci in saan ding kisam mahmah hi. A taktak in Chin sang’ in Zomi mah in tangzaizaw thamtham cih ih telding thupi hi. Zomi in tangzaizaw kei zenzen lehzong a ki pampaih theihding hi zenzen lo hi.\nZomi Nam Ni tawm genbeh leng 1948, Fenruary 20 nia Falam khua-a Zomi nam bup Khawmpi pana Ukpite a kiphiat theihna leh tua phawkna hang tawh February 20 ni pen Zominam ni in a kiciamteh a sa pawl ki-om a, mi tampi takin Zomi Nam ni’ hong pianna thu leh a deihna tel lo uh ahih manin Zomi Nam ni pen a man phat ding zahin manpha zolo a, poi mahmah hi.\nBang hangin Zomi Nam Ni dingin February 20 ni kiteel hiam cih ciangin, kum sim, February 20 ni ta in i minam sungah khanlawhna, kikhelna leh thupha a tuamtuam a nuaia bangin hong tung zel ahih man hi:\n1918, February 20 ni-in “Zomi Siamsinna Tawsawn Pawl” cih kipawlna hong piang hi.\n1928, February 20 ni-in political organization masa pen “Zominam Kipawlkhawmna” cih hong piang hi.\nZomi Nam Ni pen Zomi cih ih ki ciamteh patni hi zenzen lo hi cih a tunga ki pawlna tuamtuamte panin ki lang mahmah hi. Mi pawlkhat in Zomi cih kammal a ki zatzawh kum 10 phapan hi a ci zenzen om hi. A taktak in Zomi cih kammal pen Jesu suahma BC hun pek panin ih neih Mi NamMin ahihi.\nA tawpna ah:\nSouth America gam abang, continent khat hi in, Spain te ii uk takciangin, amau pau beimang sak in, Spain pau bek zanghsak mawk uh in, spain mi vive asuak hong hi tamawk uh hi. Gam tampi spain pau bek in, kiho ta uh, amau pau mangthang sak khin ta hi. Zomite zong ih omom na ah ih pau ih ngeina ih zat mahmah kei leh ni mangthang ahing mang mi ki suak thei thamtham ding hi.\nZomi Nam om hi ci-in ih gen zawh nungah hong theihkhalo aom phial zongin eite in ih zatzat ding hilel hi. Mi hong theih khak loh ciangin minam mangthang a suak dingin Zomi Nam hong piang khia hi zenzen hilo hi.\nEt khak na munte:\n· Zomite' Tangthu ( VaphualNet)\n· Zomi Nam Ni 2009 ( Pu Tongseal)\n· Zomi Nam Ni 2011 ( Pu Cin Sian Thang)\n· Febuary ni in Zomite hong siam hi ( Pu J.Thang Lian Pau)


url: =Na ngaihsutna in Zogam kikhel sakzo dinghi :: ZOMI DAILY\nNa ngaihsutna in Zogam kikhel sakzo dinghi\nposted on 31 May 2018 at 9:47 pm Lomkholna: News, Siambawi\nBritish Emperor le a dang Colony Gamkek te khut sung pan suahtak hun a kihual Gam tuamtuam te Kum 60 khit ciang in a Khantohdan uh hong kihual dimdiam het lo hi.\nMyanmar gam in British te khut pan a suahtak cil in Asia ah a haupen lak ah kihel hi. Tuhun ciang in Leitung ah a zawng pen lak ah a bul lam in kihel hi.\nMyanmar Gam a pian cil hun tawh kinai in Korea gam thu en leng kician zaw kan lai hi.\nGam khat, minam khat, pau kibang te hinapi Gamvai Tangpivai Kalsuanzia (ideology) kibat lohna huhau in nasiatak in tualgal (1950 June) piang in, kum 50 khit ciang a Korea khat pen Leitung ah ahau pen Top 15 lak ah hong kihel in, Amau Minam te khansau cidam in, a kampau a ngeina, nek le dawn te a kipan mataw te, electronic van hoih nono te dong in leitung zeel zo uh hi.\nA lang khat N-Korea te hi leh a mipi te zawng in, nek tawm ding haksak in, a gi lo mahmah Thukici khempeuh a lencip Makaipipa khat nuai ah nungta uh hi. Ama lungsim tawh kituak lo te, ama mun a luah thei ding in a upmawh leh sanggam unau cih zong omlo in lipkhap huai tak that ziauzaiu hi. Amau tuahkhak gentheih haksatna te pen US le apawl te leh a kidempih uh S-Korea te hang hi ci in Kumpi Media pan tangko sak den lai hi. Leitung apualam mite muhna ah ahih leh mipi te hehpihhuai kisa hi. Kua mah tawh kilempih anei lo, Gal a deih, gamkiim gampaam te a linglawng sak den gam, Leitung tawh kizopna a nei lo a tuam vilvel a om gam hong suak hi.\nAkilangh pen in S-Korea te pen mimal in a tun ngiat uh sangzaw, khansau zaw, nuntakna nuamsa zaw, suakta zaw uh hi. Zan ciang in S-Korea gambup mei a tangzihziah laitak in N-Korea pen mialcip hi.\nBang hang hiam?\nAhangin, amau le amau le amau kiuk na nuai a tun khit nung ah mipi sung ah atamzaw ii san theih thupomzia, mipi te tung ah a thuzawh, thugen a siiam, mite lungsim a zo a makai te ii let thupomzia i lamlakna, ki pattahzia l (ideology and political culture) te hang ahi hi.\nTulaitak in zong Zomi te in i ngah ding a kilawm mahmah thu ahi “ei le ei ki uk zawhna bukim”(Federal /Self-determination) i ngah gai nai loh hang in, a beisa Galkap Kumpi hun dan kihi nawn saam lo hi. Kiukna lam, Khua le Tui vai te akipan mun tuamtuam ah ei deihna bang in gamtat theihna tawmtawm i nei ta hi.\nAbeisa hun te ah ilungsim sung ah hong uk, imuh isin ituah thu te in tulaihun a Gamvai Minam Vai ah i thupomdan, dik i sak thu te, i gamtatzia te hong piang khia sak hi.\nTulaitak a isep thute ii gah in mai lam hun khang sawn te hun ah summuhna, pilna, cidamna, khantohna, lungnopna te piang sak thei ding a, alang khat ah Mihing bawltawm gentheih haksatna lianpi zong piang sak thei ding hi.\nHih bang hunpha i ngah sungin Gamvai Minam kalsuanzia, Kimakaihzia nam tuamtuam sung pan Zomi (amihing) le Zogam (aleitang) hong lamsang sak thei ding thu te ngaihsun in, kikum in phuangkhia, kihilh kipattah theih ding thupi mahmah hi.\nLeitung gamlim te zong a kikhelkhel hi lel hi cih thu siksan in; Zogam zong a tawntung in Kawlmang te ukna nuai ah om suak den ding cih kigen thei lo hi.\nEi lei ei i kithawi siiam kei leh a kithawi akiging te in tua mun hong luah ziau ding hi. Tua ban ah, ni khat ni ciang in, ei le ei kiukna i ngah ni hong tung thei lai ding hi.\nTua hun ciang in bang ci kiuk, vaihawm ding cih te ‘a thak’ in kipankhia pan ding hi leng khua nung phawk hak lua ihi ding hi hang.\nApua lam ah mit tawh akimu thei khangtohna khempeuh pen lungsim mitkha sung ah kiciantak le cimtaak liang in i muh khit ciang, haksatna tampi te hangin lungkia lo in i mainawt khop ciang in hong piang khia pan ahi hi.\nMai lam Zogam hong bang ci kikhel ding hiam? Zomi te kikoi ci nuntak ding hiam? Gamvai bang kiukna nam hi ding hiam? Asia hi ta leh Apha hi ta leh – khang khat tawmvei sung, minam khat hihkhopna tawh a nungta khawm kha nang le kei te tung ah tampi kinga hi.\nZogam le Zomi te khantohna dingin makai khat le nih vaihawmna bek tawh tangtung zo lo a, ei mimal kim in i hih theihna tek pan ma ipang ciang in hong tangtung ding ahi hi. Siambawi\nPrevious: Malaysia gamsung ah June 30 khitzawh gamdangmi te Rehiring Programme beitading\nNext: Myanmar sum tungah Bogyoke Aung San lim kikoih kikding\nNuntakna lamlak – 3 ~ T. Sawm Lian


url: =Innkuan Khat Pawlpi Nih Zomite ~ Pa Khan Do :: ZOMI DAILY\nposted on 16 September 2015 at 7:31 pm Lomkholna: Article, Biakna\n20th Century beikuan 1970 kum pawl panin Zogam ah khanlawhna thu nasiatakin hong kipan hi. Lamkhat pan Pianthakna huihpi hong nung ahi hi. Tua huihpi hangin bulkip le kungkhauh a nei lo gampate huihnunna peuh ah a awn kawikawi, a puk kawikawi mah bangin, Zomite upna le Pawlpi ah i kawi taitai hi.\nTua laihun biakna Sia pawlkhatte’n Pawlpi in Vantung tunna hi, ci uh hi. Pawlkhat leuleu in, Pawlpi in Vantung tunna hi kei ci uh hi. Pawlkhatte’n ahih uhleh Jesu Pasian a ci bikbek pawl zong omin Jashua, Jawai, Judaisim, pawl mina a nei pawlkhat cih bangin a ciang tek ah i diang ngeingai hi. Tua bang danin Pasian thu hong hilh hong makaihin pawl hong kai tek uh hi.\nThu-umsa mite kiangah Pasian thu hong gen kawikawi in, Pawlpi kikhenna zong hong om kawikawi ahi hi. Pawl deih manin upna thu a tuamtuamin gen uh a, pawlpi zong hong phut pah uh hi. Pawl ngah pawl phut zo ci-in i kipak thei hi. Aman takin cileng pawlkhat pan pawlkhat ah a pai hi-in a kitei kawikawi ihi lel hi. Tua bang dan pen tuni ciang dong i zat gige lai thu ahi hi. A taktakin Pasian thu thei nailo (non-Christian) te sungah i va sep ding bek ahi hi. Kei hong sawl vaw, kei hong zang vaw cih la i sak hang a theisa thu-um nungzuite kiang bek ah i pai hi.\nPawl tuamtuam phutin pawl min tuamtuam i vawh manin pawl nam tampen min a haupen Zomite hi dingin upmawhhuai phial hi. Tua bang hong pian ngeingaina pen muhna theihna neihlelam bang kim ah i tualniamluat man-a piang thu ahi hi. I tualniamluat manin khat ii cih peuh a zui kawikawi, a taksang kawikawi ihi hi. Bangmah theilo thu um nungzuite pawlkhat pan pawlkhat ah i tai manin unau sanggam sungta putu zong i kikhenlawh hi.\nKikhen kibal bek hi lo i Zongeina innsung dongta ciang dongin i kinolh hi. Pawl kideih, pawl kisat nuam, pawl kiphuan nuam tek ahih manin, thu umsa nungzuimite hong zol kawikawi uh ahi hi. Thu piang khempeuh i et ciangin pawl phut pawl satkham pawl tuamtuam ah hong kawitaipih i siate ahi hi. Amau cihna peuh a suk a to a zui kawikawi zong thu-um nungzui bangmah theilo teng mah ihi zel hi.\nTua hangin nungzui thu-um pawlkhatte lung-amin i mang hong bang ahi hi. Hi bang hong pianna pen kua hanga piang cih kuamah i kimawhsak kei ding hi. Ahang in aktui om masa maw, akpi cih dotna tawh kibang i ci ding hi. Siate ahi a, thu-um nungzuite ahi zong ei dinmun san tek ah i tualniam mana a piang thu hi i ci ding hi.\nKhanlawhna huihpi hong nun ma-in, khua khat ah pawlpi 2 le 3 kan om lo hi. Khuasung ki-itna, kihuaina, kikhual kivei na, kilemnate om a inn 30, 40 bek ahih hang ei khomtekin nuam kisa mahmah lel hi. Ahi zong pianthakna huihpi hong nun zawh nungah pawl a tuamtuam in i kisehsat mang manin, ki-itna Pasian Lai Siangtho pen kikhen kitotna i suaksak a, itna Pasian Lai Siangtho i baang tung bek ah i suang ta hi. Tua hangin innkuan khat nangawn pawl 2, 3 i suak hi.\nPawl tuamtuam hong pian ciangin gamsung gampua Lai Siangtho sangkah a pawlpawlin hong om uh hi. Gamdang Lai Siangtho sangkahte hong tunkik uh ciangin Lai Siangtho sang mah hong hong paha pawl kikhenna in zong hong meizuih pah hi. Hunkhat sung, khat veivei i ngaih sutna ah, Lai Siangtho thei hong tawm henla sang khawng kihon behbeh kei leh ki-itna hoh a omzaw tam i ci nuam phial hi. I pu i pa-te’n a na gen ngei thu ah, Thado-te khua khat inn 10 val le hausa sem nuamin khuathak sat pahpah a cih tawh kizawitawn ka sa mahmah hi.\nBiakna nasem Sia-te lak ah, a uk mahmah Pasian thu anduh tuiduh banga a uk Sia a om mah bangin, makai utna minleza (popular) nopna nuntak khuasak, sumzon sumbawlna-in a sem pawlkhat i om manin pawl tuamtuam i satna, pawl i phuat nilohnate hong piang ahi hi. Khuaneu khat na ngawnah pawlpi 4, 5 bang ki-om hi. Kawlpi (Kalaymyo) ah biakinn 80 val bang om kici hi. Pawlpi mi atam man hi loin, upna kibang tawh a kibang lo tawh le pawlmin tuamtuam i neih hang ahi hi. Tua kawmkal ah bulkip Constitution le principle kician tawh a kalsuan RC pawlpi hong om khak manin a kithehthang zah ding hong phadawm lai ahi hi.\nTualniam man-a kalsuandan pawlkhat i et ciangin, singlamteh koih/suan nading mun tawh buai-a pawl kikhenlawh pawl i om hi. Ko pawl bek (piangthakte bek) Vantung gam ngah ding a ci zong khenkhat i om hi. Gup ngahsa ka hih nungsang bangbang ka sem zong bangci bangin ka om zong Vantunggam ka tan kei ding a ci piangthak amau le amau a kici pawlkhatte le kamtuampau (vanpau) zong pau theih zat theih kul a ci mah zong dawlkhatah i omsak lai a,a ciangciangah i ku ngeingai, i mau ngeingai hi.\nThusuak thunget ngah pawlkhatte leuleu in Helicopter tuah/tuk nang tualpi a toto pawlkhat zong i om leuleu hi. A hingtangin singlamteh tunga kikhai zong i om hi. Thangkhau ippi silhin inn a kimkot, khuasung a kimkot le innmai dim huang dimin lankang (flag) a khai mah, singlamteh a sang theithei-in a phut updan a nei pawlkhat zong i om hi. Inn siansuah, khua siansuah, lo siansuahna a bawlpawl le sasi takna a kal pawlkhat zong om lai uh hi. Dawilekau bumle-ai tawi khutlamen le cina damsak thungen thei a cihte kiang a zuanzuan lai pawlkhat mah zong i omom lai hi.\nTuni dong mah i siklelh thu pawlkhat i gen nuam hi. Nungzui nasep ut lo, makai ki-ut tek: tua hangin kipawlna min le pawlminte phuah behbeh thutangpek nuam pawl zong i om hi. Minleza deih (popular nuam) in mi piak ahi lo eile-ei leitawm zontawm kuama theihpihloh Dr. peuh suang ngeingai-in a lungkim mahmah pawlkhat i om hi. Founder min deih zong a tuamkhat mahin i om hi. Khamangthang a vei Pasian nasem biakna Sia a om mah bangin nuntak nasepna danin a ngaihsun pawlkhat zong i kihel lai hi.\nLai Siangtho bu khat bek hi napi’n Lai Siangtho sang a pawlpawlin neih i sawmsawm lai hi. Kumpi tan 10 on kul loin biakna degree sangpipi kila thei ahih manin Lai Siangtho sang a delhdelh pawlkhat zong i om hi. Thu-um mi pawlkhatte’n a pil a hauhnate suangin Topa sathau nilh ngah i Siate zahtak loin a kilawm lo zah dongin simmawhbawl zawhthawhbawl thei uh hi. Pasian sum cikzia lo takin a hualkhia ngam upa le Sia pawlkhat zong ki-om lai hi.\nThu-um mi pawlkhat a sehsuah piak uh suangin pawlsung ah thu a nei nuam zong i tam simsim hi. Pulpit tung pan Pasian thu tawh hong makaih mah bangin pawlsung thu vai khempeuh ah thuneih a sawm Sia pawlkhat zong om uh hi. Pulpit tung pan suaktatak-in thu a gentheih mah bangun na khempeuh ah le a vannuai-ah a theipen, a mu pen, a pil pen kisakha uh ahih manin vai khempeuh ah Siate bek in a unn sawm, a makaih sawm pawlpi zong ki-om lai hi. Siate’n ko zong leitung silesa mah tawh hi ung a cihtheih tawh kisai-in etteh takcing hong hih ding uh thupi veve, kisam veve dinga, amau nasep mah zong ahi hi. Tua tungtawnin Siate zahtakna, itna, thusimna hong om thei pan ding ahi hi. A thupi pen ah Tuucing hoih hong hih tek ding a thupipen ahi hi.\nSia pawlkhatte’n tuucing ahih mah bangun kiniamkhiatna tawh a tuute hopih masa uh hi. Sia pawlkhatte ahih uh leh kumpi nasem vuandok mangpite omdanin a nuampen tokhom le a sangpen mun-ah tu-in a tuute hopih ding ngakin na om uh hi. Tuuhuangte pan a kikhahkhia tuute a kimuh uh ciangin kinamin tuucingpa kaihkhopkik dong an zongkhawm, gamtakhawm uh hi. Tuucingte ahih uhleh a lim hoihna mun nuam tek ah a tuute gal et-in om uh hi. Sehsuah piak sawm loin thunei nuam Sia pawlkhat a om mah bangin khasum a deih lo, a la lo thunei nuam Sia pawlkhat mah zong ki-om leuleu hi.\nBiakna lam nasep tawh kisai-in a zahtakhuai Honarary Dr. ngah zong i om neknek ta hi. Eile-ei deihna tawh lam tuamtuam tawnin theihbat zawhloh zah dong dingin Dr. a tuamtuam ngah zong i tamta hi. Gamdang Lai Siangtho Ph.D, Th.D, D.Miss, D.Min ngah zong i tawm nawn kei hi. Tua hangin leitung pilna Ph.D ngah i khentheikha zo nawn kei liang hi. Zomite min mai-ah Dr. suang vive ihi ta a, i minam bup i angtan mahmah thu ahi hi.\nAhi zongin i deihzawk lai ah leitung pilna hi leh i ut kanlai hi. Lai Siangtho Dr. ngah i tawm nawn kei-a, mailam ah zong ngah toto lai dingin i lamen hi. Ahi zongin gamlelei khantoh na’ng ahih leh leitung pilna laitan lo tawh khantohna bukim kingah lo ding ahih manin leitung pilna a sang theithei mah i ngah zawh na’ng i ta i nau tuailai momnote i minam bupin i tawsawn ding i tavuan I mawhpuak ahi hi.\nU Thant in UN Secretary a sep sungin gam minthang tampite’n Honorary Dr. na pia uh a, ahi zongin a min mai-ah a sih dong mahin zang ngei lo hi. Daw Aung San Suu Kyi in zong leitung gam minthang a tamzawte’n Honarary Dr. na pia uh hi. Khatvei a min mai-ah Dr. a na kisuan/gelhsak khak ciangin “hehpihna tawh na suang/gelh nawn kei un, sangkah kik kul ding hi” ci hi. Ei zong amaute mah bangin i lungsim i ngaihsutnate i sansak ding thupi mahmah ding hi.\nKhanlawhna huihpi hong nunzawh nung le tuni ciang dong upna updan nuntak khuasak omdan a bangkim khantohna le kiamna zawngkhalnate i theihbat ciangciang a suut ihi hi. Khantohna tampi a om mah bangin ki-itna, kihuaina, kithutuahna lam ah a tunga i gen thu tuamtuamte hangin thanemna, zawngkhalna atawm le atam om i ci nuam hi. Tuate khempeuh i khuavak i sang taansak zahzah zui-in i thanemnate thakhauhna, kicinlohnate kicinna ah hong tun pelmawh ding ahi hi.\n21st Century sung i lut ciangin Zomibup a bangkim khantohna ah kahlei tampi i suanto khin ta hi. I Siate’n zong pawlpi in Vantung tunna hi kei Jesu Honpa le Topa-a na san nak leh Vantung tunna hi cih hong limgen tek ta uh hi. Tua thu hangin pawlpi khatlekhat kikhoplawm theih hun i nei i zang theita hi. Akhua akhua ah pawl namkim kipawlna i nei thei ta hi. Leitungbup Zomite kipawlna (GZA) zong i nei ta-a tua sungah kuapawl kuapawl ci loin i tukhawm i vaihawmkhawm theita hi. A zahtakhuai khuamu thuthei makai vaihawmte thu i mangkhawm theita hi. I tualniam lai hunte bang loin na sepkhop theihna mapan khop theihnate i nei thei ta hi.\nLai Siangtho sang zong a pawlpawlin i nei ta hi. Tagah kepna (Orphanage Ministry) zong a munmun ah i neita hi. Bek tham loin kumpi theihpih Private High School (Siapi Kung Za Mung) sang le Kumpi theihpih mah ahi Private Middle School (LCEC Siapinu Dai Khawm Ciang) sangte zong luahtheihna thupha i ngah manin minambup in i kisaktheihpih thu ahi hi. Lai Siangtho sang bek hi nawn loin tua bang nuntak khuasak nading pilsinna sang a tuamtuam i neih zawh lailai nadingin a pil a siam a haute’n a munmun ah ma i pat ding a thupi pen ahi hi.\nPasian thu Lai Siangtho in pilna khempeuh i a nak ahih mah bangin nuntak khuasak nadingin zong leitungpilna siamna i zon masak pelmawh ding ahihlam phawkin i hun manphate zeksiam zatsiam ni.\nMinam khantoh nadingin biakna nasem Siate a thupi dinmun le tavuan neite ahi uh hi. Ahang in pulpit tung hitaleh nopna dahna munte ah hitaleh Pasian thu bek hi loin leitung thu a bangkim gen theih hun a ngah, gen khuan a nei biakna Siate bek ahi uh hi. Mipil misiam mahmah khat in ama theihna, ama muhna a genkhiat hun ding om thei khollo zaw uh hi. Laibu bawlin a genkhiat theih bek hi-in tua pen mikim zaktheih pakpak thu hi lo hi.\nTua hangin Biakna nasem Siate pen i mit hong keuhsak hong vaksak hong mialsak hong mangsak hong tawsak hong zingsak theite ahi uh hi. Tua hi-a ki-it kigawm nading thu hong genkhia masa i biakna Siate hi-in hong kithehthangsak masa zong amau mah hi uh a, tu-in ahih leh hong gawmtuah kik ding hun hong tungkik ta ahi hi.\nI tualniam manin innkuan khat pawlpi 2 le 3 ihihna pan innkuan khat, upna khat, pawlpi khat i suah theih nadingin i khuavak ahi ki-it kilem kithutuahna le mawh kimaisaknate masuanin lamlak i meivakte sangkhai ni.\nAirport Store, Kalaymyo\nPrevious: Party member a pawlcin theih nang thugen siam kisam\nNext: ZDF State Register ngah lungdam pulakna\nHi lua ei, Sia ten tu hun ah Pawlpi kaih khop soa sem uh hi. USA bang ah Sia pawl khat in apai2 na leh a lai at na te ah ZBCA pawlpi lian pen a belh taak pen ci in thu gen in lai gelh2 uh hi. Pawlpi kaih khop tawh Pasian na sem uh hi. Pawlpi kip sa na leng a sat kham te uh hi. Tua ahih man in Pawlpi in van tung gam hg tun lo a, Pawlpi neu pen ah na om zong in na lungsim khempeuh tawh Pasian na zon leh Pasian maipha na mu bek ding hi.Pawlpi lian , abelh tak ci a ki phat sak na tawh Pawlpi kai khawm2 nawn ken, Pasian in deih lo hi. Pawlpi lian ah ki pawlkhawm leng na lian tampi ki sem thei ci in mi zol2 uh aa, ahi zg in na lian tam pi sep ding sang in, tawmbek na sep hang na sep sun2 Pasian lung tuak na sep ahih ding thupi zaw hi.


url: =New York khuasung aom Apartment khat meikang, mi 12 si in tampi liam :: ZOMI DAILY\nposted on 29 December 2017 at 11:49 am Lomkholna: News, Sawltak, USA, World\nUSA, New York khuasung aom Apartment Building khat meikang in atawmpen mi 12 siding cih Fox News pan kiza hi. Tua asi mi 12 te banah aliamzong mi tampi om hi ci’n Mayor Bill de Blasio in Thursday nitak Press Conference ah genkhia hi.\nHih meikatna hangin tuzan in Bronx khuasung aom innkuan te hongki thehzak sak hi. Hih meikang pen hihkhuasung ah ihmuhkhak ahuaisiapen “worst fire tragedy” hiding hi ci’n Mayor Bill de Blasio in genkhia hi.\nTua meikatna Apartment Building pen dawl 5 (five-story) aphakhat hi a, Thursday nitaklam 7pm hunpawl in meikuang akipan ahihi. Asi te lakah naupang ngeklai khatzong kihel a, aliamzong tammahmah cihi. Asi tepen naupang kum 1 panin uhamsa kum 50 kikal hiding kici hi.\nHih meikatna aphual ah meiphelhding in Firefighters akigawm in mi 160 val in delhpah uh a, meiphelhhuan ngeingai uhhi ci’n New York City Fire Department te’n genkhia hi.\nAF News (Associated Press) te genkhiatna ah tua meikatna Apartment Building sungah Elevator omlo cihi. Meikuang pen inndawl 1 na panin akipan masa ci a, tuapan in inntunglam avekin kizelto zihziah hi. Hih meikuang akitheih ciangin Fire Department te kizasakpah a, Emergency Call akibawlzawh Minute 3 sungin meiphelhding in Firefighter te tungpah uhhi.\nVideo: At least 12 dead in New York City apartment fire\nHih meikatna pen koipan in bangci bangin hongki pankhia cih gentheih nadingin ahun piaklai kisam hi ci’n FDNY Commissioner Daniel Nigro in genkhia hi.\nMeikat laitak in ageinai panin amukha khat ii genna ah papi khat tua Apartment Building sungah lutsawm a, ahi zongin meikuang khauhluata ahih manin, lutthei nawnlo hi. Tuaciangin katate sikhinding uhhi ci’n awnggawp cihi.\nBronx khuasung ah abeisa 2007 kum inzong meikang omngei a, tuahunlai in naupang 9 leh ulian 1 si uhhi. Tua meikat kipatna pen Space Heater panin akipan ci a, Bronx khuasung ah mitam asipen “Deadliest Fire” in akiciamteh ahihi. Tuazawh tutung Bronx khuasung meikatna pen tunai tuahsiatna te lakah ahuaisiapen “worst fire tragedy” ahihi. Sawltak #zomidaily\nPrevious: Zuauphuah siam nungaknu\nNext: A (3) veina ZYA Day\nTulaai Leitung Thuthang Tuamtuam Updates September 11, 2015


url: =Tulaai Leitung thuthang tuqmtuam updates April 28, 2014\nTulaai Leitung Thuthang Tuamtuam Updates April 28, 2014\n· ZomiTV International picing tak leh kumpi tung phalna ngah a, suakta tak leh taangzaitak khantawn kimangding geelna tawh ZomiTV tu in kumpi theihpihna kingah ta a, April 29,2014 niciang amunmun pan naseemding vaaihawm ding te kiteelna leh kalsuanziading thukikupna nasiatak kineiding cih ZomiTV tanute tungpan kiza hi. ZomiTV tanu te genbehna ah tu in ZomiTV International te in akuul leh Kawlgam,White House te leh Leitung muntuamtuam dong ah thuthak kaaikhawm theita a, naupang kimawlna daan hilo in Company daan in kipaita ding ci hi.\n· Zomi te iminding Ui maw Vok ci in ibuaibuai laaitak Chin State Khalkha khuapi sung ah University kumpi theihpih amau le amau a lamding in Committee khat dingkip khin uha, University minding peen Hakha University ci uhhi. 2015-16 Pilna sin kumsung in sang hongzoding in geelna kinei ci in Makaaikhat ahi Pu Jacob Thang in April 28, 2014 ni in genkhia hi.\n· President Obama leh Asean khangno 102 te April 27,2014 ni in Malaysia University sung ah nai khat leh alang sung kiho khopna nei uha, Khangno khat in kawlgam tawh kisai dotna abawl leh Mr Obama in Kawlgam ah minamtawm Muslim te nengniam a akibawlsiatlaai siah khangto ngeilo dinga, khat leh khat kideidanna aom laaisiah Kawlgam khangto ngeiloding cigeu hi.\n· Malaysia gam a mang Vanleeng Blufin-21 setmihing tawh azon uhhang bangmah muzolo uh ahihman in azonna mun uh khanding in Australia thuneite in April 28, 2014 ni in taangkokhia uhhi. Tun Kha 6-8 sung kaaiding a, Sum $60million beiding cimawh ei guai\n· US ah kumsi akinei den a angaihbaang meello Tornado huihpi in US gam alaaizangteng ahi Arkansas, Oklahoma, Nebraska, Missouri, Iowa cihteng April 27,2014 ni in nawkgawp ahihman mi 17 si in Inn le Lo neihsa tampi tak sia mang hi. Amun a ten bel kumsim laivuan dan a aneih uh hi in koi mahzong taaikhia nuam tuanlo uhhi.\n· Russia gam in Ukraine gam tung agamtatzia lungkimloh lahna in USA te in Russia President Vladimir Putin tawh akinaai mihau 7 te neihsa Company 17 te kikhakcip hi ci in April 28, 2014 ni in taangkokhia uhhi.


url: =Namdang zi leh pasal neihna ~ Pau Tun Thang :: ZOMI DAILY\nposted on 24 August 2019 at 8:16 am Lomkholna: Article, Pautunthang\nNamdang zi leh pasal neih pen laisiangtho lui (OT) hun lai pek panin na om khin hi. Minam a tamzawte in namdang zi leh pasal neih ding pen deihlo uh a, adiakdiak in Japante bangin deihlo mahmah uh hi. Tua manin Japan minam pen a meel uh kibangkim pen (kahbia) tawm lo pen pah hi ci in kiciamteh hi.\nNamdang zi leh pasal neih pen a hohna leh a hoihlohna awm tuak ding hi. A hoihna lam gen masa leng; namdang leh namdang kitengte pen a tate uh melhoih in, lai zong pil thei vanglak uh hi. DNA namnih kigawm hi mawk aih ciangin hoih kim zaw tawh kibang hi. A dang khat leuleu ah tanau hauhna hi. Ei leh ei i kiteen sang namdang tawh kiteng leng tanau kibehlapna khat suak hi.\nA hoihlohna lampang en leu leu leng; Laisiangtho ah Pasianin amite namdang tawh kiteen ding na phal lo hi. Thusulkante (Research) bawl ten a muhkhiatna uah, namdang tawh kiteeng, a ang sanga tamzaw pen kisikkik hamtang uh ci hi. Namdang leh nam dang hong kiteen ciangun na khempeuh kilekkim( Adjust) tuak hong kisam hi. Tua ahih manin minam kibang kitengte sangin haksatna tamzaw pah pho hi. Ki itna zong minam kibangte pen kho zaw lai hi.\nNumeite in namdang pasal a neih uh ciang a pasalte’ ngeina a zuih uh kul hi. Tua ahih manin a pasal’ nam pen ama’ nam hong suak ta hi. Pasalten namdang zi a neih uciangin a zite uh a mau nam hong suak hi. Namdang pasal neih sang namdang zi neih pen phadawm zaw deuh sam hi.\nNam kibang lo hong kiteen ciang un numeite in pasalte’ pau leh ham, gamtatzia, ngeina etc.te asin ding uh ahi hi.Pasalten zong a pattah ding uh a mawh puakna khat uh hong suak hi.Ahizongin eimite hi munah ki gina zolo hi.Namdang zineisa te in ka kampau hong zadah kei peuh leh; eimi namdang zinei pawl khatin a zit e uh pau leh ham peuh va zui zawsop uh hi.Namdang pasal neih zong lah pasal innkuanpih, tanau te in amau nam zaha ana it theihlohna mun uh tampi awm zel hi.Tua ahih manin namdang zi leh pasal neih pen midangte adingin ana hoih kha phial zongin ei zomite adingin hoihlo mah mah hi.\nEi zomite adingin namdang zi leh pasal neih pen minam mansuahna lel ahi hi.Minam lian te in a tate uh namdang zi leh pasal a neihkhak ding uh phal loin, ahih theihzah un kham uh hi.A tak takin ci leng eimi nam sunga zi leh pasal ding hong zong te khawng pen amau nam laka muzo phalo(luck lo)te khong hi nuam uh hi. Tua lamtak thei lo in i mipih a pil, a siam, a hoih tata namdangten tuahmang pah pah uh hi. Namdangte’ khemsa in awm nawn kei ni.Namdangte itna pen sum leh pai hang khong hi lel thei hi.Itna man tak tak pen minam kibang ki itna ahi hi.\nBang hangin Tedim khua ah Kawl galkap pasal nei tama, Hakha ah tam khollo hiam cih khong ngaihsun leeng zumhuai hi. Banghangin Lusei makpa hici hauh i hi hiam? Ei pau in pau napi vaimel(kala) pua awm keei ta mawk! Hite pen namdangte i thupi muh luat hang hi.Thupi i sak(Value System) khel hunta hi.Ei leh ei kithusim lo mawk hi hang.Ei leh ei thupi kisak theih ding hoih hi.\nVai(kala) lam bawlte leh Meitei singat te tawh kitengte khawng pen kilungdampih khollo napi;Mangkang(sap) pasal neite khong lungdampih mahmah dep hi hang. Namdang pasal nei mah hi veve mawk lo ahi uh hiam? Namdang zi leh pasal neih him him pen eima nam itlohna hi zaw hi. Zomi a it tak takte zomite bek tawh kiteng ding! Pau Tun Thang\nPrevious: Nusiatna, Kikona le Nungzui Muanhuai ~ Pau Sian Lian\nNext: Zi hoih gamtatzia ~ Job Cinpi\nZuu ki Tangko lo\nTedim ah Bus Station kician neihhun mahmahta


url: =MUC news (Page 6) | Mang 22:7 tungtawn a Zeisu pai kik nading hun ~ MUC\nMUC news (Page 6) | Mang 22:7 tungtawn a Zeisu pai kik nading hun\nAdmin 8:56:00 PM Articles, ZOMI SDA NEWS\nKham Sian Kim, MMCC Campus\nKei va pai-in note om nadingg mun ka va bawlkholh khit\nciangin Keima om nading munah note na hong om theih nadingun note a hong lakik ding ka hong paikik ding hi (John 14:3).\nKei ka hong paibaih tading ka hi hi. Hih laibu sunga kigelh thu a zui mite mi hampha a hi hi. (Mang.22:7).\nKhatvei ka tanu Siansiam in, “Pa Pasian banghun hong kum ding?” ci-in hong dong hi. Hih Kammal in ka neulai a ka pa kiang ka dot kammal mah hi-in, ka lungsim sungah tua dotna pen a thakin hong omkik hi. Ka neu lai ka dotna pen ka pa in, “hong nai mahmah ta hi” ci-in hong dawng hi. Ahih hangin tudong Zeisu hong dawk nailo bek thamlo-in kei’ tanu nangawn in hong dongkik ahi hi. Bang hun… Bang hun.. Bang hun… ahi tam?\nKhat vei ka neulai un ka nu in u leh nau vai a hawh nading khat nei ahih manin inn hoih tak in ngak ding, apuah dingin hong deih hi. Tua ahih manin, “kei va vakpak ningin hong tung kik pah ding hing, hih ka vak sungteng in inn na ngak ding, inn na puah ding, mun na phiat ding, tua teng hih in na thuman uh leh kong tun ciangin vaimim hong kansak ding hing, hoihtak in na om un maw!” hong ci-in hong vak san hi Naupanglai ka hih manun, vaimim kang ding cih tawh hong tha lawpsak mahmah a, inn sung, innpua hah siangin, hoihtakin puahin ka om uh hi. Ka nu hong tun ciangin genbang kha leh ci-in, ui, ak, leh zawhngeu peuh khe ninsa bangin hong lut ciangin a nungah munphiah tawh phiat saisai nungdep hi ung.\nKa nu pen hong tung thei mahmah lo, ngak lah mahmahin, inn lah nusia nuamlo, a nit ding lah danin sun niloh ka om uh hi. Ka nu hong tun ciang nuam mahmah in ha ka vengvang sa-in, “Ka la sai, na nungak, na tangval mahmah mawk uh ciai,” ci-in Vaimim hong kansak pah hi. Ko buaina bel, ka nu bang hun hong ciah tam? cih hi-in, ka nu buai na leuleu bel ka om loh sung ka tate hoihtakin inn a ngak thei tam cih ahi hi. Ka nu in a ma kilawm asak hunin hong ciah hi-a, ko vaipuak in inn siangsak ding leh inn ngak ding ahi hi.\nKa nu inn ngak dinga hong letna khau leh Pasian (Zeisu) hong letna khau kibang pianin ka tuat hi. Zeisu in a kammal “Ka hong pai baih ta ding hi,” cih sungah a hong pai nading ahun avau hilh na hiam? Ahih keileh bang deihna bulpi pen deih ahi tam?\nA manglai-in “I am Coming soon (Rev. 22:7NIV),” cih ahi hi. Manglai Grammar siamte in thei ding hihang, laipai khat sungah tu laitaka i sepna a pulaak ahi “present continuous” in mailam i sep ding, i bawl dinga i gelsa apelmawhte-ah zong kizang ahi hi. Hih Zeisu kammal “I’m coming soon,” cih kammal in mailam pelhloh a hong sep hamtang ding kamciam kihel hipah a, hong pai hamtang ding pelhlohin cih a khiatna anei ahi hi.\nTua leh ei Tapidaw-te’ lampanin en dih ni, Zeisu hong pai ding bang hun ahi tam? Hong pai nawnlo ding ai tam? Zekai mahmah lai-in teh, hih bang thuteng piang ta hong pai nawnlo ding hi-in teh, hun nunung mahmah ta, ka kikhel hun mahmah ta hi, cih dan pian vive-in Zeisu hong pai ding vai i muh zia atuamtuam tek nei ngeingai hihang. Atatakin hih bang lungsim i neih teh Zeisu i upna a kiam ahih lam i tel muh ding kisam hi. Atatakin Zeisu in a hong pai nading hun ultungsak a hong vauhilh na hi lo a, pelhloh hong pai ding cih hong kamciam hi zaw ahi hi.\nHih kamciam na, “Kong pai baih ding (I’m coming soon)” in tawphah gina tung kinga ahi hi. Hih kamciamna a sau zawin gen ding hi lehang “Pelhlo hong pai ding ka hih manin kigin sa-in na om den un,” cihna ahi hi. Mangmuhna adang sungte-ah, “Kiging sa-in om un, guta bang ka hong pai ding hi,(Mang 16:15 NIV).” Guta lauthawng inn khat in bang hunin guta hong pai ding cih dongdong ngei lo a, amau mahmah in a tawntungin guta kigalging denin, inn sung, inn pua a muanhuai lohnate puahpha, kipsak, khosak leh muanhuaisak mahmah uh hi.\nTua leh hi takah Zeisu in Ama hong pai ding ahun sangin mimal in Ama tungah kizopzia a thupi ngaihsut lam a mu theitek dingin ka hong tuat hi. Tua ahih manin Peter in “Tua ahih manin na lungsim uh ki-ukin a kiging sa-in om unla, Zeisu Khrih hong kilat ni ciangin na ngah ding uh hehpihna thupha ngaihsut in nei-un.” ci hi. Hun leh nite sangin mimal nuntak zia Lai Siangtho in a thupi pen ngaihsut belin nei hi.\nKa neu lai-in ka nu in inn ngakna vai tawh a lunghimawh pen in inn hoih tak ngak maw, ngak lo cih hi zaw a, a ciah hun bel a man nak theih lua mahmah lel hi. Ama vai aman ciang hong ciah pello ding cih uplahna om lo hi. Tua mah bangin Zeisu in zong bang hun ka pai tam cih, hun tawh buai lo hi, bang hang hiam cih leh Pasian a’ dingin hun tawh na sep sangin Thu tawh na sepna thupi zaw hi. Amah pen hun leh ni tawh a kiciangtan thei hi lo a, a ma a’ dingin Hun cih pen omlo ci leng baih zaw mai thei ding hi. Thu pen a mah hi pah hi. Tua ahih manin Thu pen bang ci kinuntakpih cih pen Ama thupi ngaihsut zawk ahi hi. Zeisu a um ta dingin Ama hong pai hun ding cih tawh buaihuai na om lo-in, ka nunzia Zeisu tawh a kibang kei kha tam cih buaihuai pen ding hi zaw hi. A hun lametin nuntakna sangin Zeisu ahi Ama thu mahmah tawh nuntak khawm ding pen Zeisu lung hihmawhpi pen ahi hi. Zeisu nuntak zia anei mi khat in Zeisu zingciang ahih keileh tu zawh kum tulza kua khit ciang hong kum kik ding ahi zong buaina, lung hihmawh na’ng bangmah omlo hi.


url: =2014-06-01 ~ TBC-Y\nBANG KISAM I HIAM?\nPosted on Saturday, June 07, 2014by Siam Kim\nLate 73:1-3, 21-28\nNang lo kong kisap dang kuamah hih leitung ah omlo hi. – Late 73:25\n2 Khang Tangthu 28-29\nKa lawm Mary in biakinn aa kisa la khempeuh ka sakpih gai kei hi, ci-in hong gen ngei hi. Amah in, “‘Jesuh, Ka Lung sungah ka deih’ cih ka sak laitak, ka deih tampite hong phuul naainaai hi” ci hi. Thuman a gen a hihi.\nLate 73:25 ah Asaph in Pasian bek a deihna gena: “Nanglo adang leitung ah ka deih om kei” ci hi. Tua tawh a kipan bel hisamlo hi. Atuunglam-in akiim apaam aa om mite’ hauhna zong deihgawh a: “A kiphasakte ka eng hi” (tg. 3) ci hi. Pasian tawh a kinaizawk ciangin, tua bang ennate pen a haivaipi ahihna tel hi (tg. 21-22, 28).\nPasian i theihkhit teek mahin, midangte’ neih le lam in i lungsim hong nawngkaisak hi. C.S.Lewis in, “I Topa in i lunggulhna a thakhauh ahihlam hong mulo-in, a thaneem ahihlam mu hi... Eite pen Ama sangin a thuneu zawte ah lungkim nuampah lua hihang” ci-in gelh hi.\nPasian hong piak ding na hoih pan i lungsim hong heikhia pen bang hiam, ci-in na telsiam ta hiam? Midangte’ neihsa in hong ze-et zawh hangin, Topa in Amah i lunggulh ding lampi hong honsak den hi. Amah pen “Ka lungsim thahatna le keima aa hi tawntung ding hi” (tg. 26). – Anne Cetas\nTopa, lungkimna taktak nang sung bek ah ka mu uh hi.\nAhi zongin ka mihing’ deihna pen mawhna le thanemna tawh kidim hi.\nNang tawh hong kinaisak inla, kote tawh nong omkhop lam hong tel theisak den in.\nPasian’ pilna zatui bangin na zat ciangin leitung natna pan na damsiang thei ding hi.\nPosted on Friday, June 06, 2014by Siam Kim\nJoshua 24:2, 13-18\nTuni-in teel un… Kei le ka innkuan in Topa’ na ka sem ding uh hi. – Joshua 24:15\n2 Khang Tangthu 25-27\nKa u Mary Ann kiangah ka teenna inn ah bang kumin ka kikhin ka hih lam uh, ka dong citciat hi. Amah in, “Nang pen kha kua pha pan. I nu le i pa’n inn aa vante tuun kawmkawmsa-in radio thuthang ngai uh. Tua ni pen June 6, 1944. Normandy galkapte hong sim hun laitak hi” ci-in hong dawngkik hi.\nTuni pen D-Day ii kum 70 cinni hi-a – sim dinga kigingsa gal sim ni ding ahi hi. Kum tampi sung hih D-Day pen khensatna ahih keileh nuntakna ah kiciamna thak lakna hun bangin kibawl hi.\nIsrael-te zong amakai Joshua in D-Day tawh a kibang khensatna neihpih hi. Amau luah ding gam a tun khit uh ciangin, Joshua in amaute a cing tawntung Topa tungah thuman ding hanthawn hi (Josh. 24). “Kua’ na sem ding cih tuni-in teel un” ci hi. “Kei le ka innkuan in, Topa’ na ka sem ding uh hi” (tg. 15).\nHonpa’ nung i zuih ding i khensat ni aa kipan i nuntakna pen a thaka kipan i hihi. Ni khat khit ni khat, ama’ nung zui dingin kiciam toto ding hihang. – David McCasland\nTopa, nisimin ‘awleh’ ka cih ding uh angtang huai mahmah hi.\nNong it man, leh nong maisak manin ka lungdam hi.\nKa teelna lampite ah hong makai inla, nang thuman takin hong zuisiam sak in.\nNuntakna ah na khensatna a lianpen in Jesuh tawh nasep khop ding a hihi.\nPosted on Thursday, June 05, 2014by Siam Kim\nA bu a vil…, a note tungah a kha a zap…, a khate zakin a note a kha tawh a pua muvanlai bangin Topa bek mah in amaute makaih hi.\n– Thkna. 32:11-12\n 2 Khang Tangthu 23-24\n John 15\nKha thum sung tawntung Pasian’ vangliatna khutma limtakin ka enkha hi. Norfolk ganhing khawina tung pi 90 a sanna mun-ah webcam khat kikoih-a, mupite’ innkuan tatzia teng online tung pan a ki-en thei dingin kikhahkhia uh hi.\nA tui a kitap khit ciangin, mupite nupa in a suakthak atate ading an zonsak, galvilsak uh hi. Ni khat munote bangmah a cih theih nailo hunin, mupite nupa mang dildel uh hi. Tua munote tungah a lauhuai khat a tun ding ka patau hi.\nWebcam zaihte in a gei-a sing tunga tuang anu in a cing gige hong lah ciangin ka lung hong nuamtuam hi.\nTua bang ahih pen webcam pan hong laklo hileh, Pasian’ hong ompihlam ka tel theihloh tawh hong kibang lel ding hi. Tua in, kei’ muhna a kiciangtan ahihlam ka tel hi. A buppi-in mulo-in tawmcik bek amu ka hihlam ka tel hi.\nMoses in Pasian’ hihna a gen ciangin mupi tawh tehkak hi. Mupi in a tate a leenpih bangin Pasian in Amite cing hi (Thkna 32:11-12). Topa pen eite tawh a kigamla ding a bat hangin, gamla lo hi (Sawl. 17:27). Eite hong kitaisan hi, ci-in i ngaihsut laitak nangawnin hih thu, dik tawntung hi. – Julie Akcerman Link\nA khanuai-ah lungmuang takin ka oma,\nKhuamial lua a, huihpi nak nun hangin;\nA hong kep ding thei-in, Amah ka muanga,\nHong tanzo hi, Ama ta ka hikhin.- Cushing\nTopa in hong cing gige ahih manin, i kiima lauhuainate i kihta kei hi.\nINNKHAN LE SINGPEEK\nPosted on Wednesday, June 04, 2014by Siam Kim\nNote ading innkhan ka va bawlkhol ding hi. John 14:2\n 2 Khang Tangthu 21-22\n John 14\nTunung deuh England ka zin sungin, ka zi tawh Anne Hathaway’ inn ka va en uh hi. Tua inn pen tuma kum 400 lai-a kilam hi-a, William Shakespeare’ zi ii inn ahi hi.\nLam hong hilhpa in tua tenga akizang sabuai khat, hong telgen hi. Tua pen singpeekpi hi-a a langlam ah an kine-in, a langlam-ah meh nengnengte semna, atna-in nei uh hi. Mangkangte’ nuntakna ah tua bang singpeek a muh uh ciangin anneekna, khawlkhopna, thumanna, le vang-neihna-in ngaihsun uh hi. Inn sung khat ah Innkhan le Singpeek pen lupna le anneekna dingin kicing hi. Mun khatkhatte ah a kimawl uh ciangin (laithai kimawlna phadiak), gulo-khemlo ahihlam uh tua singpeek tungah a khut uh nga sak hi. Inn sungah inn papi pen sabuai laizang ah kitusak a amah pen lutangpi ahihna kithei thei hi.\nTua thu ka lungngaih ciangin Jesuh pen eite’ innkhan le singpeekpi ahihlam ka phawk hi. Amah pen eite’ kha gilvahna hi (Johan 6:35, 54); nuntak siang i neih theih nadingin tha hong guan hi (14:21); eite hong it Topa hi (Fil. 2:11); Amah in eite’ omna ding mun hong geelsak khol hi. Amah in: “Note’ omna ding mun ka va bawlkhol ding hi” (Johan 14:2) ci hi. Ama’ hehpihna in eite’ tawntung innkhan ding le singpeek ding hong geelkholhsak zo hi. – Dennis Fisher\nMawhna maisakna le a kip lungnopna,\nNong ompih lungdamna, lam Nong hilhna;\nA nisim Nong kepna, mailam lungmuanna\nA pha tampite Nangma thupha hi. – Chisholm\nKhris in tu-a i kisap le i kisap lai dingte hong sikh hi.\nATAWPNA PAN ETNA\nPosted on Tuesday, June 03, 2014by Siam Kim\nThuhilhkikna 8:1-3, 11-16\nAma deihna bang a sem dingin Pasian in a hong sap, amah a it eite-a’ dingin na khem-peuh a hoihlamin piangsak hi, ci-in i thei hi.— Rom 8:28\n 2 KhangTangthu19-20\n John 13:21-38\nTuma kum khat deuh lai-in, Richard LeMieux’ nasepna tuahsia hi. A sawtlo-in a hauhna teng kiam a, a lungkia mahmah hi. A tawpna ciangin, LeMieux in zu le sa ne-in, a innkuan zong taisan hi. Tua hun tak ciangin, inn zong nei nawnlo-in, a zi tawh kikhen, a niam pen dinmun tung hi. Tua hun laitak mah-in Topa kiang hong zuan thei veve hi. Tua tungtawnin laibu khat zong gelhkhia hi.\nIsrael mite zong Pasian in inn neilo-in gamlak ah a vakpihna, lam-et a beina, lauhuaina mun tengah a paipih tak ciangin muhkhiat tampi nei beh uh hi. Tua haksatna teng in kiniamkhiat sak thei hi (Thkna 8:1-18).\nA kisap hun ciangin Pasian in pia hi, cih thei uh hi. A gil a kial uh ciangin, neek ding manna pia hi. A dang a keu uh ciangin, suangpi pan tui luangsak hi. Pasian in haksatna kawmkal mah pan thupha a piak theih veve lam telsak hi (tg. 1). A tawpna ah Israel mite in tua haksatna khempeuh pen Pasian’ taisanna ahih loh lam tel uh hi. Moses in sehnel gam sungah kum 40 sung tawntung, a makaih pipa pen Pasian bek ahihlam gen hi (tg. 2).\nLungkiat hun hong tun ciangin, haksatna tawh hong tonkhawm khalam thuciimte musiam ding hihang – eite tungah tuate hong piangsak pa in eite’ hoihna ding le Ama’ vangliatna ding ahihlam (Rom 8:28) musiam ding hihang. – Jennifer Benson Schuldt\nTopa, a sia pen panin zong a hoih nong piak theih lam hong umzo sak in.\nHaksatna kawmkal panin nong muhsak nop thu hong telsak in.\nVantung muhna pan en lehang, kitel muh pen hi.\nJune 1, 2014 Church Program\nPosted on Tuesday, June 03, 2014by Htaung Kyint\nClick the photo to large view or download\nLai Siangtho sinna(Paunak 22;6)~Honorary Pastor Rev. Khoi Lam Thang\nJune 1, 2014 Church Audio File\nSumpi apna(Doxology)~ Upa Tual Za Mang , Treasurer\nHun uk~ Associate Pastor Rev. Cin Sian Pau\n''KHAZIH LEH MIMAL ADING'' by\nRev. Dr. S. Pau Kan En , Church Pastor\nSummer Music Trainnes, (violin) te Amazing Grace tum laitak\nAmazing Grace backgroud music tum laitak,\nViolin hong hilh Sya Barsogay, Singer & Violist\nKhangno hun, June 1, 2014\nKum (1) a nih vei nei , a nih veina Leadership training June 1, 2014 ni-in Syapi Thang Suan Dal(reitred) te inn ah kibawl thei hi. Khangno mimal (45) kim kipha a, Rev. Dr. Nang Sawm Piang in training hong pia hi. Biakinn pan a pai ma in, Htaukkyant ah om War cemetery ah excursion zong ki pai thei hi.\nWar cemetery mai ah, Syapa leh nungak taangval pawl khat\nRev.Dr.NSPIANG, Kikim(secretary), Kimnu, Dimno, Langh\nChairman hong hih sak Lia Niang Theih Kim, Ec member\nSecretary thugen laitak\nYouth Pastor Sya AI Lian Pau thugen laitak\nKhangno makai lui khat ahi U Tuangpi zong ki hel thei..\nInntek te muakna\nTraining hong pai Rev. Dr. Nang Sawm Piang\nPosted in 2014 Sermon, Audio, Photo\nKIDAWM TAK PAI\nPosted on Monday, June 02, 2014by Siam Kim\nTua ahih ciangin hoihtakin kingaih-sunin gamta un la, mihaite bang hiloin mipilte bangin gamta un.\n-- Efesa 5:15\n 2 Khang Tangthu 17-18\n John 13:1-20\nJamaica gam Ocho Rios tuizeu pen ka painop penpenna mun khat hicitciat hi. Suang kiciangte tungah tuite luangsuk zuazua-in Caribbean tuipi dong tungsuk hi. Mipil thukan-te tua suang tung tengah kahto uha, a dawn a tun dong kah uh hi. A kah laitakin tui luang, suang naal, suang hiam cihte in a kalsuanna uh haksa sakin lauhuaisak peuhmah hi.\nA dawn dong a tuntoh nadingun, a sikna mun uh limtak en gige uh hi. A kidawmlo bang hizenzen leh, kia ding uh hi. A sikna ding mun limtakin en gige uh hi.\nTua ka ngaihsut ciangin Paul in Efesa pawlpi mite tungah “ngaihsun-in gamta un” (Efesa 5:15) ci-in a vaikhak ka phawk hi. Nuntakna ah kidawm taka kalsuan ding, cihna hi. Lamto lam haksa kah-in i om ciang, Jesuh tawh kalsuan khawmin kidawm aa, i pai ding thupi hi. Mihaite’n ngaihsut neilo-in gamta uha; mipilte ahihleh amau’ khekhap limtakin ngaihsun uh ahih manin lamkhial lo hi, cih thu kihilhnate zong i za den hi.\nA siangtho nuntakna lamah i kalsuan ciang, Paul in “itna sungah limtakin i pai hi” (tg. 2,15) ci hi. Kha Siangtho’ makaihna tawh, Pasian’ min a thangsak thei nuntakna lampi i zui hi. – Dave Branon\nA tawntungin, i kisam\nKidawmin kalsuan ding,\nI kampau khiatna tungtawnin,\nJesuh’ maitang i muh ding kisam – Anon.\nPasian tungah lungsim tak tawh kinga peuh lehang,\ni kalsuanna lampi man ding hi.\nA NUNGKIK LO GANHINGTE\nPosted on Sunday, June 01, 2014by Siam Kim\nA beisa thute mangngilh bawlin mainawtin ka han-ciam a, Khris Jesuh nasepna tawh van-tung nuntakna ah Pasian’ hongsapna ahi hamphatna ka ngah theih nading-in, kung lam zuanin tangtakin ka tai hi\n– Filippi 3:13-14\nAustralia gama kimu thei ganhingte lakah sa-ipnei le emus-te in kibatna khat nei uh hi. Amau pen nungkin theilo uh hi. Sa-ipneite pen a pumpi kilamzia mahmah zong a mei uh sau-in, amailam ah diang thei bekin, nung lehheek theilo uh hi. Emus-te zong a khe uh tawh manlang takin tai thei uha, a khuk uh pen nungkik nading ah kizang theilo hi. Australia mite in tua ganhing tegel minam ciaptehna-in zang uha, a deihna pen mainawt ding le khangto semsem ding cihna ahi hi.\nPaul in Filippi khua mite tungah: “A beisa thute mangngilh bawlin mainawtin ka hanciam a, Khris Jesuh nasepna tawh vantung nuntakna ah Pasian’ hong sapna ahi hamphatna ka ngah theih nadingin, kung lam zuanin tangtakin ka tai hi” (3:13-14) ci hi.\nA beisa hunte sung pan pilna i lak ding tampi oma, tua hunte sungah om ding piang theilo hi. A beisa hunte pen lakkik theih hun hilo a, Pasian’ itna hangin mailam a nawt ding le, tuhun le hong pailai ding hunte ah Topa’ na i thaneihzah aa sep ding ahi hi. Upna tawh nuntakna pen mainawt nuntakna hi-a, Khris tawh a kisun semsem ding i hihi. – Bill Crowder\nA sangna lam ka kahto hi,\nNisim a thak ka tungto hi;\nKahto kawm kong thumlai Topa\nHong suanto in a sangzaw ah.— Oatman\nMainawt ding hi peuhleh, koikoi ah ka pai ding hi.


url: =ZAM Thupuak :: 14 May 2017 (ZSM Phamsa te phawkna Volleyball kidemna) :: ZOMI DAILY\nposted on 13 May 2017 at 5:56 pm Lomkholna: Malaysia, News, Refugee, ZAM, Zomi\nZSM Phamsa te phawkna Volleyball kidemna lawhcing :: 08 May 2017 ni in Pusat Sukan kimawlna innpi sungah ZSM min tawh Malaysia leitang pan hong nusia sa ih sang gam te phawkna in Volley Ball kidemna kinei a, team (10) kipha hi.\nTua hong kihel team te pen (1) Ngente (2) NYA (3) Phaiza (A) (4) Phaiza (B) (5) New Darkhai (6) Suangsang (7) ZCCM (A) (8) ZCCM (B), (9) Cikha (10) Zampi.\nZingsang 8:00 in kipan in puai (2) kimawl khit zingsang nai 10 ciangin honpawi leh phamsa te phawkna kibawl a, ZSM Lutangpi Rev. Gin Khan En in hong makaih hi. Kipat thungetna neih khit ciangin Sia Khoi Sian Tuang (ZAM Lutangpi) in thu kong honna hong nei a, tuakhit ciangin Malaysia leitang tung pan hong nusia ih sanggam te phawkna in mipi khempeuh minute khat sung lukun kawmsa in daitak in zahtakna kipia hi.\nA zom in Rev. Gin Khan En (ZSM Lutangpi) in ZSM vai, Zomi te kipumkhatin mapang khawmin nasep khop ding tawh kisai in thapiakna hong nei hi. Tua teng khit ciang in mipi a om khempeuh in “Zomi te hanlung ciam khangto diam” ci in (3) vei awng in honpawi ki hial bawl a, kidemna ki zom to suak hi.\nHih kidemna ah Ngente, New Darkhai, Phaiza (B) leh Suangsang te semi final hong kah to uh a, a thumna New Darkhai leh Phaiza(B) hong ki tuh in New Darkhai in hong zo in a thumna hong la hi.\nFinal ah Ngente leh Suangsang hong kidem to uh a, Suangsang in 2:1 tawh hong zo in Champion hong la hi. Nitak nai 9 lian in hun khempeuh kimansiang thei hi.\nMIN KITAIH TE KISAMSAM TA :: Min kitaih in awk te pawl khat kisamsam ta ahih manin zum hun sung peuhmah ah I phone te hoih tak kem ciat ni. UN pan phone hong pai ciangin koi Department pan cih dong tel hamtang in. Bangni bang hun cih zong tel dot hamtang in\nINSURANCE NA BAWL HAMTANG UN :: UNHCR Cidamna lampan apu lakna ah RHB insurance compa -ny tawh Operation tampi kibawl khin ahihmanin insurance bawl nailote limtak hanthawn a bawl sak ding hi, tua hikeileh galtaite kibawl zolo in mi tampin sih lawh khin ding cihi.\nTua ahih manin sum na mawk beisak sang ih muh kholh theih loh Ih mailam ding kikhual kawmsa in RHB Insurance leh ZSM Genvai te limtak ngaihsun in. Kuamah kiang leitawi lo/Pawlpi, khua leh tui buaisak loin, ei leh ei I hih theih nang a hun om lai in kikhual ciat ni.\n12. Cope Centenary Jubilee RM10 cih te zong kilei thei hi.\nDAHPIHNA :: Thangkai Suangpi khua mi Zah Langh Beh Pa Thang Ngin leh Nu Nem Khaw Thang te sung pan piang, Nu Nuam Chi ih Pasal, Lia Thang Tawi Kim ih pianna Pa Ngin Khan Nang (Kum 42) in 08 May 2017 ni-in hong nusia a, 11 May 2017 ni in Sunggai Buloh han ah kivui hi.\nMualzang Khua mi Guite Beh Pa Cin Do Langh leh Nu Luan Lam Cing te I tapa Tg. Thang Do Mang (Kum 25) in 01 May 2017 ni in Kawlte khut lum tawh hong nusia a, 05 May 2017 ni in Sungai Buloh han ah kivui hi. Ih sanggam te nih hong nusiatna hangin a dah a kap khempeuh tawh a kibangin ZAM zum pa’n ih dah khawm hi.\nZAM ZUM AH HONG HAWH :: Gamlai khuami, Sawbua Yesin, Carmel AG Pastor Rev. Suan Lian Pau leh Sianu Ciin Don Vung te nupa in Malaysia hong hawh sungin ZAM zum ah hong hawh in Zomi te a ding thungetna hong neih sak a hihmanin kilungdam mahmah hi. Topa’n siapa te innkuan leh a pawlpi thupha hong piaksak semsem ta hen.\nZAM AH THUNGETNA HONG NEIH SAK :: Pa Thang Sian Mung – Phaiza, Zolia Sancingpa in Pasian leh a Zomi pihte aveina tawh 06 April 2015 (Thursday) ni a kipan tuni ciangdong, kha thak kal masa sung ZAM ah palaite thu hong ngetpih den hi. 06 May 2017 ni in May kha ai dingin thungetna hong neih sak a ki lungdam mahmah hi. Topan Zomi te ading hong zat sak semsem tahen.\nZAM ZUM AH HONG HAWH :: Heilei khua mi Sia Zam Khan Sing(Heilei Youth Association Director) in Malaysia hong hawh sungin Zomi te a itna leh a vei na tawh ZAM zum ah hong hawh in thungetna leh tha piakna hong nei ahihmnin kilung dam mahmah hi. Topa’n siapa nun takna hong zang semsem tahen.\n1. En Lam Thang Dangwangi lockup ah\n2. Lian Zom Mung(Sialthawzang) Bentong thong ah\nHONG CONTACT UN :: Pau Sian Khual(Khiangzang khua) pen KLIA camp pan kawlgam a ciah thei ding hita in a ciah na ding vanleng sap kisam ahih manin a khuapih a tanau te in ZAM zum ah hong contact un.\n1. Niang No 5. Nang Khat Thang\n2. Zo San Nuang 6. Go San Nuam\n3. Cin Deih Lian 7. Man Sian Lun\n4. Piang Hon Kim 8. Lian Sian Nuam\n1. Zam Niang (Tamu) HKL\n2. Thang Khek (Mualbeem) IPR\n3. Siam Lian (Ngente) NGOs\n4. Hannah Cing Sen (Thangnuai) Sungai Buloh\n5. Pau Do Mung (Saizang) HUKM\n6. Thang Khan Lian (Lingthuk) Hospital Serdang\n7. Dal Khan Khual (Suangphei) HospitalSerdang\nThai AnNsai ah Mi3 kisam\nNasep hun-10am-10pm nai2 khawl \nOffday-1week 1day sai khat\nFactory-Asa sat ding/Aksa deliver ding\nMi-3kideih. Nasep hun-8am-5pm OT omlai\nKhasum-Rm-1100 -OT om\nOmna pia- An pialo \nAmun -Puchung \nLUNGDAM KOHNA :: 1. Cin Sian Mang(Phaiza) RM50 ZAM zum leh thupuak ading panpihna hongpia Zomi u leh nau, Khua kipawlna leh biakna pawlpi khempeuh tung ah gen zawhloh lungdamna lianpi ZAM pan kong tangko uh hi.\nPrevious: Sangnaupang kum 8 khat sanginn ah simmawh bawlsiat athuakzawh ninih khitciang in ki gui awk\nNext: KL khuasung Construction Site khatah acimsuk omin mi 3 liam


url: =Mi 3 tak asihna Acccident Photo akizaihkha khat hangin innkuan te’n thuakzotuam :: ZOMI DAILY\nposted on 17 May 2017 at 10:34 pm Lomkholna: News, Sawltak, USA, World\nUSA, Georgia State sung aom Gainesville City sungah Car Accident piangin lamzikpi ki khakcipgawp hi. Tua lamzikpi nawk in nasem akuanding khatin Accident om cih agalmuh ciangin Photo agalzaihleh atung a Photo danin suak ahih manin lamdang kisa mahmah cih Fox News pan kiza hi.\nHih Accident apianni pen April 25 ni hi a, mi 3 takin sihlawh uhhi. Mawtaw Accident hangin asipen kum 23 aphapan Hannah akici nupi khat leh kha 9 bek aphapan atanu, kum 28 aphakhin alawm numei khat hi a, akigawm in mi 3 takin asihlawh ahihi.\nAsi nuta te ii anu ahi Judy Simmons in hihvai agenna ah hih Photo kamuhma in thuak hamsa kasalua mahmah cihi. Ka tanu in mawtaw ahawl laitak Control zolo in Truck mawtawpi khat taihkha cih hongki zasak cihi. Atanu, atunu leh atanu ii alawm khatin nusia cih atheih ciangin thuak hamsa salua mahmah hi.\nAhi zongin atanu te ii tuahsiatna Accident pianna munah akizaih Photo khat amuhkhak ciangin thuak noptuam samahmah hi. Tua Photo sungah vantung panin atangsuk “Light beam” kimuthei hi.\nJudy Simmons in hih Photo in ka tanu, ka tunu leh alawmnu te bangpiang cih hong kilak hi. Pasian in avek un vantung ah aciahpih hi. Hih Photo kamuhkhit ciangin kathuak noptuam in, Pasian in bangmah natna satna omlo in vantung ah ciahpih suakpah cih kathei hi ci’n genkhia hi.\nHih Photo pen numei khatin azaihkhak ahihi. Tuanu pen nasep kuanding in apai hi a, amai ah mawtaw kitaih cih atheih ciangin mawtaw sungpan in tuakkhia hi.\nLamzikpi kikhakcip in, mawtaw teng awkcip ahih manin, nasep ziakaiding cih theihi. Ahi zongin nasepna Boss te’n a uploh khakding ci’n Accident omhi cih lahtheihding in Photo azaihleh hihbangdan in asuak kici hi. ZD Sawltak #zomidaily\nPrevious: Kuala Lumpur khuasung ah suaikhi asuhsawm guta khat vuak thuakdikdek\nNext: Kawlpi Crusade Poster: June 19 – 21, 2017\nYangon ah sangnaupang Tan 9 akahlaitak abuanpa kum 23 thong kiadingin thukipia\nCoca-Cola bungtung ah mihing ek kimu ~ ZD


url: =Tulaai Leitung Thuthang Tuamtuam Updates Feb 13,2014\nTulaai tak in Kawlgam Census tawh kisai in kumpi lampan hitaleh Media lampan hita leh thutuamtuam ging in Zomi te lunghihmawh theihnading thutuamtuam ging hi. Tua thuthang te lak ah khat in Kawlgam Matpongtin tung ah minam leh biakna kituang saknawnlo ding cih ahihi. Hihtawh kisai in nidang a biakna leh minam min atuansak uh peen kiselphona, kideidanna hia, asuah saklohding uhpeen gamkhangto daan leh Democracy daan hizaw ahihi.\nKua mahmah lunghih mawh lo tak a 2014 Cesus ciang 914-Zomi agelh ciatding in konghanthawn nuam hi. Miten bang thu bangthu avaaihawm a thutuamtuam apiang zong in Nidang laai in Tedim cih haat mahmah ngei a, Tuni dong Chin state eilampang miteng Chin state hitaleh Kawlgam kumpi te in Tedim ci in ongciamteh lel hi. Tunzong Zomi cikim in haatmahmah peuh leeng ivek in Zomi mah in ongciamteh toto ding uh hilel hi.\nKuakua pau zong in Zomi peen mangngeilo ding a , guallel ngeilo ding hi. Ahang in Zomi minpua ZCD, ZYA, ZBCM cihte kawlkumpi in phalna ongpiak kiptak a ading kumpi ciaptehna angah kipawlna te inei hi. Tuaban ah akisap hunhun a zatding in ZRA, ZIA thautawi kiptak inei hi. Leitung bup Level pan I et leuleu ciang Zomi Communities International inei a, UN dong ah pawlluut zo hi. Tuabek hilo in ZORO,ZRO,ZOCIA,Zomi Innkuan USA ,Inc, WZC,ZA ,GZA, ZAM ,agamgam a Zomi Innkuan te leh Zomi Council cihte leitung theihpih in kiptak in inei zo hi.\nTuatua ahihman in Kawl Mang ongkhangkik in , Dawi Mangpa ongkhang kik zong in Zomi peen haat tektek kip tektek ding a, manawt in gualzo tawntung ding hi.\nMangngilh ken maw na tanau te nagen ding 914-Zomi\n· Kawlgam suahtaakna ngenkhia pan Bu Yoke Aung San phawkna Video bawlkhia ding in Director Min Thin Ko Ko Kyi atanu Daw Aung San Suu Kyi in thuneina pia hi ci in hivaai geelpawil in Feb 13,2014 ni in taangkokhia uhhi. Hih Bu Yoke Aung San Cenema peen $20,00,000 beiding hi ci uhhi. Bu Yoke Aung San kum 100 cinni Feb13,2015 ma in zoding in geelna nei uhhi.\n· Ongtung ding March 30 nipan April 20 sung Kawlgam a kibawlding milip kisimna ding tawh kisai in Kawlgam I hanciam gambup kilemna tawh kisai in buaina piangsak tektek ding ban ah naakpi tak in nam khat le khat kikaal, biakna khat le khat kikaal buaina lianpi piangkha theidng a hihman khaanhuai leh etphat huai masa hi ci in Leitung Buaina encik pawl ICG te in Feb 12,2014 ni in laaisuah bawl uhhi.\n· UN Mihing ngahding kilawm hamphatna veeng Palaai pi Mr Tomas Ojae Quintana kawlgam ading anunung peen khualzinna kipanta a Feb 13,2014 ni in kawlgam ongtungkik ta hi. Tuni mah in 8888 makaai te leh Kawlgam mihing ngahding hamphatna veengpawl tawh kimu khawm uha, Zing Feb 14,2014 ni ciang in Rakhiang state sung a buaina apianna munte ah vapaiding hi.\n· India Parliament ah India gam sung Andhra Pradesh state sung a om Telangana kuam amah le amah ki-uk theihna piaknading in feb 13,2014 ni in nasiatak in kikum uha, Mee tangtawh khensatding in kithukim uhhi. Mee akhiat madeuh in Andhra Pradesh State Hlutdaw lah ahi mihau lah ahi L Rajagopal in zasanvui tawh kibawl mitsipsak zatui tawh alawmteng baankaap ahihman in pawlkhat zato tung in thukikupna dinkhawl uhhi. Mr Rahagopal agenkikna ah kei le kei kidaalna a kazat hi ciziau hi.\n· USA gamsung a akilim zat mahmah Internet company khat ahi Time Warner Cable company Comcast Company te in $45billion tawh leiding in thukimna Feb 13,2014 ni in neikhin ta uhhi. Asawtlo in Time Warner Cable –Comcast ah ongkilaih leuleu ding hi.\n· UK gamsung teng ah Feb 12,2014 ni in nasiatak huihpi nung a Inn le lo mun tampi tak asiat ban ah mitampi tak cimawh uhhi. Tua kawmkaal ah Feb 14,2014 niciang nasiatak in guahpi zu in huihtawh kithuahding ahihman mipi kidawm un ci in thuneite in Feb 13,2014 ni in thupia leuleu uhhi.\n· USA gam sung Georgia sate sung ah tuikhal leh huihpi nasiatak in Feb 13,2014 niciang nung/kia ding ci in khuahun siamte in Feb 12,2014 ni in puangkhia uhhi. HIhthu tawh kisai in vansia teng bawlnading leh lampi hahnading in akisap leh Central kumpi budget zatding in President Obama in Feb 12,2014 ni n phalna pia hi. Tuabek tham lo in state 22 sung ah khuahun sia mahmah ding in khuahun siamte in taangkokhia uhhi.\n· Somalia gam I khuapi Mogadishu khuapi sung aom Internationa Airport konggei ah Feb 13,2014 ni in Bomb puakkham a, mi 6 sipah in pawlkhat zato kipuak hi. Mittawh akiang pan amute genna ah Refugee lompi te asuam uhhi ci in genkhia hi.\n· Italy Prime Minister Enrico Letta in Prime Minister naseppan kakhawlding a kakhawl theihnading ngetna laai feb 13,2014 ni in kaphah khinta hi ci in taangkokhia hi. Khawlsawmna ahaang ahihleh party sung kalsuan zia kilaih hang hi ci in genkhia hi.\n· Egypt gam gaalkaap maangpi Abdul Fattah Al-SiSi leh Rusia gam I President Vladimir Putin te Russia gam Moscow khuapi ah Gaalvan $2billion man vaai kiho khawm uhhi. Russia President Putin in Mr Al Si Si peen Egypt gam I President thakding in ki lawm mahmah the acih leh Mr Si Si nui nenua hi.\n· Kawlgam sung Namkee thautawi ahi “o” minam thautawi pawl UWSA te in China gam ah gaalvanleeng hawl kisinding in gaalkaap 30 teelkhia uh a asawtlo in paisakding hi ci in Karenni gaalkaap makaai khat in Feb13,2014 ni in genkhi ahi. Tuaban ah hih UWSA te in Gaalvaanleeng nih nei uha, anai agamla kaapna thauneu thaulian bawlna Setzung pi khat zong nei uhhi ci in genbeh hi.\n· Kawlgam Pagu Division sung Taungngo khuapi sung a om Myoma vanzuakna Feb 13,2014 nitaak nai 6 pan kipan meeikaang a tuciangciang 75% kaangtumta in kiphelh zonaailo ci in khuasung aomte in gen uhhi. Asi aliam bangmah kithei naailo in inn leh sai tamsimsim kaangtum cih thu kiza hi.\n· Thailand gam tulian kumpi seem Pheu Thai party te in Feb2,2104 ni a gambup kiteelna abawlna thu gambup thukhun tawh kituaklo ci in alangpang Democratic party te in Thailand gam thukhun thukhenzumpi ah akohna uh saantaak mumal omlo in thukhenzum te in Feb 12,2014 ni in nawlkhin sak uhhi. Pheu Thai part te in Feb 2,2014 ni a kibawl kiteelna ah alangpang te bawlsiatna hang in mun khenkhat kiteelna bawl theilo uh a April kha sung ah bawlding in khensat uhhi. Tua Tulaai tak in Kawlgam Census tawh kisai in kumpi lampan hitaleh Media lampan hita leh thutuamtuam ging in Zomi te lunghihmawh theihnading thutuamtuam ging hi. Tua thuthang te lak ah khat in Kawlgam Matpongtin tung ah minam leh biakna kituang saknawnlo ding cih ahihi. Hihtawh kisai in nidang a biakna leh minam min atuansak uh peen kiselphona, kideidanna hia, asuah saklohding uhpeen gamkhangto daan leh Democracy daan hizaw ahihi.\n· Thailand gam tulian kumpi seem Pheu Thai party te in Feb2,2104 ni a gambup kiteelna abawlna thu gambup thukhun tawh kituaklo ci in alangpang Democratic party te in Thailand gam thukhun thukhenzumpi ah akohna uh saantaak mumal omlo in thukhenzum te in Feb 12,2014 ni in nawlkhin sak uhhi. Pheu Thai part te in Feb 2,2014 ni a kibawl kiteelna ah alangpang te bawlsiatna hang in mun khenkhat kiteelna bawl theilo uh a April kha sung ah bawlding in khensat uhhi. Tua ahihman in Feb 2,2014 ni a kibawl Thailand kiteelna akipsual a , Pheu Thai Party mah in gualzawhna ngahding cih 98% kician zaw ta hi.\n+12702179593ahihman in Feb 2,2014 ni a kibawl Thailand kiteelna akipsual a , Pheu Thai Party mah in gualzawhna ngahding cih 98% kician zaw ta hi.


url: =Pu Hau Do Suan (Union Minister), Lungdampihna | Tongsan\nin Biakna + Ngeina, Myanmar, Politics, Zogam\nMyanmar Government ii muanna le deihsakna tawh abeisa Dec. 1, 2020 ni in Pu Hau Do Suan in Kawlgam Kumpi zumpi ah “Deputy Minister for International Cooperation of the Republic of the Union of Myanmar) panmun hong ngah ahih manin, Zomite thukizakna Tongsan Media Group Inc,. pan lungdampihna lianpi i pulak hi.\nPu Hau Do Suan pen Zogam, Tedim gam huam Cingpikot khuami hi in, Myanmar gam ii gamdang kizopna lam tanu zumpi (MOFA) ah abeisa kum tampi sung asep khit ciangin, abeisa 2014 – 2020 sung Maxico, Cuba, Jamaica, Canada le UN (New York) zumpite ah Ambassador semin, Kumpite muan le maipha ngah mahmah khat ahi hi.\nZomi (Chin State) sungah Ambassador 4 na ahi hi. Pu Suan in a sawt loin nasep kipanta ding ahih manin, Zomi khempeuh in thungetna tawh phawk ciat ni. Pu Suan maban ah i biak Topa Pasian in thupha hong piaksak semsem ta hen!


url: =Spain, Barcelona ah mawtaw khatin mipi nawkgawp in mi 13 si, 100 val liam :: ZOMI DAILY\nposted on 18 August 2017 at 9:43 am Lomkholna: News, Sawltak, World\nSpain, Barcelona khuasung ah mawtaw khatin mipi nawkgawp in mi 13 si, 100 val liam\nSpain, Barcelona khuapi sungah suntangpi in mawtaw khatin mipi omna nawkgawp ahih manin mi 13 takin sihlawh uh cih AFP pan kiza hi. Thursday ni in thupiang hi a, hih ngongtatna pen IS migilo te’n ko ii gamtatna hi ci’n pulakkhia uhhi.\nVan mawtaw khattawh mipi ommuang kimlai, anawkgawp uh hi a, hihvai tawh akizom dingin aki ummawh mi 2 kimankhin hi ci’n Police te’n genkhia uhhi. Ahi zongin Van Driver taktakpen taimang ahih manin, kimankhiazo nailo hi.\nHih buaina amukha Witness te’n agenkhiatna ah mipi khetawh avakziahziah pen thakhatthu in Van mawtaw tawh nawkphei in, mulkimhuai, cikziat huai mahmah cihi. Mipi te lauthawnggawp in awng ngeingai uh a, asuahtaktheih nadingin un atuahna peuhah taikekgawp uh cihi.\nHihbangdan mawtaw tawh mipi ommuang nawksakgawp cihpen Europe gamsung ah ngongtatna namkhat in hongki limzat mahmah hi. Leitung gammakai te’n hihbang in agamtate gitlohvai ci’n nakpitak in mawhsak mahmah uh a, ahi zongin IS Propaganda Agency Amaq te’n ahihleh ka galkap te gamtatna hi ci’n kipaktak in pulakkhia uhhi.\nUS President Donald Trump inzong ama Twitter tungah “The United States condemns the terror attack in Barcelona, Spain, and will do whatever is necessary to help. Be tough & strong, we love you!” ci’n gelhkhia hi.\nVideo: Barcelona terror attack: How it happened\nSpanish Prime Minister Mariano Rajoy inzong hihvai tawh kisai in agamsung TV tungtawn in thugenna, dahpihna pulakna nei in, ihvek in ihdahkhawm hi ci’n genkhia hi.\nRegional interior minister Joaquim Forn in agenkhiatna ah hih buaina hangin asi pen mi 13 hi a, adangzong mi 100 valbang liamgawp uhhi ci’n genkhia hi. Migilo te ngongtatna “terrorist attack” hi ci’n genkhia a, asi zong ki behlap totothei khamaiding hi ci’n genbeh hi.\nSpain’s Cevil Protection Agency te genkhiatna ah hih buaina sungah akihelkha asi aliam tepen gamtuamtuam pan Tourists khawngzong hi uh a, akigawm in gam 18 pan ahihi. Tualak ah France, Venezuela, Australia, Ireland, Peru, Algeria, China cih gammi te kihel cihpen kician mahmah cih pulakkhia uhhi. Sawltak #zomidaily\nPrevious: Malaysia Genting Highlands ah mawtaw tuahsia, mi 2 si\nNext: Singapore ah Kawlgammi innteeng khat kumkhat sungbang khasum kipialo


url: =Naupangno khat mawtaw sungpanin akiatkhiat laitak Video Clip ki thehzak :: ZOMI DAILY\nposted on 29 May 2018 at 9:45 pm Lomkholna: Malaysia, News, Sawltak, World\nNaupangno khat mawtawsung panin aki lotkhiat laulauna Video Clip pen Social Media tungah ki thehzak hi. Tua thupiang pen zanni Monday (May 28) ni in Malaysia gamsung Terengganu ah thupiang kici hi.\nRoad Transport Department headquarters geinai aom lamkabom Traffic Light Junction ah thupiang hi a, tua naupangno mawtaw sungpanin akiatsuk laitak pen CCTV panin Video Record kibawlkha hi.\nVideo sungah Perodua Axia mawtaw khat Traffic Light anawkphei laitak in, mawtaw amaibuk aveilam kongkhak kihongin, naupangno khat kiasuk laulau hi. Apuansilh tungtawn in tua naupangno pen pasalno khat hiding in ki ummawh hi.\nKamphatna tawh tua mawtaw ii anunglian ah adang mawtaw azuipah omlo bilbel ahih manin, tua naupangno pen kuamah anawkkha omlo in, ama tuanna mawtaw anunglam apei inzong nawkkhalo bilbel hi.\nNaupangno in thuaklahtuak khollo bilbel in, lamzikpi laizang ah akiatsukkhit ciangin amathu mahin thotokik a, Traffic Light omna lamah taipheizolai veve hi.\nAdang mawtawhawl leh Motorcycle hawlte lunghimawh in vadelh ngeingai uhhi.\nVideo: A video of a child thrown out of a moving car at a traffic light junction near the state Road Transport Department headquarters here has gone viral on the social media. In the 12-second long clip, the child, believed to be a boy based on his clothes.\nNST te pulakna ah hih thupiang pen zanni nitaklam 8:30pm hunpawl in thupiang hiding ci uh a, Police Report akibawl omlo ahih manin, naupangno ii akum leh amin cihte bangmah akician in kitheihna omnailo hi.\nHihvai tawh kisai in Police Report hongkibawl omlo hi ci’n Kuala Terengganu police chief Assistant Commissioner Idris Abd Rafar inzong genkhia hi. Hih naupang mawtawsung panin akiattheih nadingin aki sawnkhia, gitloh gamtatna “Foul Play” cihtepen kitheicianlo cihi.\nMore: US Arkansas ah naupang kum 4 aphapan khat Bus tungpan kia in akhaguh kitan, silo\nAhi zongin tuahsiatna tawh mawtaw kongkhak akihon ciangin, naupangno zong konggak “Seat Belt” thuahlo ahih manin, akiakhia hidingin ki ummawh cihi. Naupangno te mawtaw sungah atuan ciangin uliante bangdanin tuhithiat khollo uh ahih manin, kidop huai mahmah hi. Sawltak #zomidaily\nPrevious: Vai tung a thuneihna\nNext: Myanmar gambup Tan 10 laivuanna Result kithei tading\nVondeih Kep Ding – 32 (Pau Khan Kap)


url: =Gam le Minam Khantohna Dingin\nGam leh minam khantohna ding a kingakna in Khrist ahi masa ding ahi hi. Pasian thu hiin leitung thu hita leh hih bang zahta a i khantoh theih loh a, minam nuai bek bek a i om na in i Khristian na a i ginat loh man ahi hi.Khristian na pen i Khristianna suangphuh hilo in i minam leh gam suangphuh hi zaw hi.I nisim nasepna leh i biakna Khristian na i tuam koih uh a, Kumpina leh Khristianna i tuam koih leu leu uh hi.Hih te pen i minam khan mawhbok ahi hi.Leitung leh a sunga om khempeuh Topa a ahi hi. Tua ahih manin na khempeuh tuam khen loin siangtho leh hoih takin sem ding hi hang. Banghang hiam i cih leh Topa lenggah huan vi ve ahi hi.M.K.Gandhi in mikang hong lut te leh a mainawtna uh mu mah tase leh India gam a it manin a gam leh lei tawh kituak in kizem hi. Pt Jawaharlal Nehru in India gam a nam tuam tuam pau tuam tuam te a et ciang in “ huan sunga pak nam tuam tuam kilawm mah mah a pak” bangin mu in kilawm sa mah mah hi.\nTua mah bangin i minam makaite in i gam gen thei leh liangvai mah mah pen hong it thei le uh i gam minam vai nasepna ah pek khat zong hong nesim ngam dingin ka lamen kei hi. Leitung mihingte in a thupi ngaihsut pen in gualzawhna ahi hi. M.K.Gandhi, Abraham Lincoln, Nepolean te leh Churchill te i phawkden na in gualzo mi ahih man uh ahi hi. I leitung nuntakna a hong tuamtu gol pen in Nainganji(politics) hi ding hi. Banghang hiam i cih leh minam leh gam saitu ahih man ahi hi. Na khempeuh khami zah donga i pan kei leh gual zawhna i ngah ngei kei ding hi. I minam nainganji vai pen sum metbawlna dinga phuan hilo in gam leh minam makaiha mite tawh kalsuan i kikim na ding a kiphuan ahi hi. Gam leh minam kido na ding hilo in nam leh gam khantoh na ding ahi hi.\nI minam makai dinga i telkhiat te in gam leh minam itna lungsim tawh ma hong pangta ding uh hi. Banghang hiam i cih leh minam dangte gual i en na nasia lawta hi.I gam sung i state sung i District sung en leng infrastructure lian deuh e.g. power leh industry etc ah mi i pha zo kei uh hi. Banghanga USA te ki tung et den hiam i cih leh a lungsim uh lian in nasem kei mah le uh gamdangin ki tunget den hi. Amau namdangte tunga leng ding lungsim puasa lim lim uh hi.M.K.Gandhi in zong leitung pen ngam(challenge)mah mah hi. Tua lungsim mah ei Zomite in zong i puak ding uh ahi hi a, tua pen i khantohna ding bulpi zong ahi hi. Tuamah ahi i gam sunga a khangto minam i hih na ding uh. I ngaihsutna a niam laiteng gam thupi i ki tun zo ngei kei ding a, na lian zong i sem thei sam kei ding uh hi. Bangkua sunga nu leh pa tavuan a gol mah bangin i minam makaite tavuan zong gol mah mah hi. A paisa hunte nusia in a hong tung ding hunte ah Zomi khempeuh in lungsim thak puaciat ni. I gam makai ding me i khiat ciangin lungsim takpi tawh ngaihsun pha ciat ni. I nu leh pa ding tel ding i hih manin kidawm siam ni.Myamar gam mi hi zo i hih manin i gam makaite zong mangngilh kei ni.Yangon huhna ki hello in na lian i sem thei kei ding hi.\nTua ahih man Centre lamte thagui i ngah theihna dingin i lungsim ki hongsa in om ni. Central nainganji ah zong kiphum sawm ni. Myanmar gambup makai ding Zomi te i hi kei ding cih kuan gen thei a hiam ? Pawlpi a tavuan gol len i hi phal zongin nainganji pen mawk huat bawl ding hilo hi.Tuamah bangin nainganji saiten zong biakna lam a neu ngaihsut peuhmah leh zuih tak lo makai suak ding hi.Kuapeuh in a pian na gam a leitang dongin a it kei leh Pasian nasem tu maan hi thei ngeilo ding a, kua peuh in a mihing pihte a hehpih theih kei leh amah piangsaktu bangci it theih ding hiam ? Na khempeuh thudik thuman a piangsakpa deih banga a pai theih na dingin a bulpi in Khazih ahih pelmawh ding kisam hi.Hih i khalam na leh leitung nainganji bek hilo i sumbawlna tanpha in mankim hi.Lawhcinna bucingh leh khantohna bucingh pen Pasian pan piang ahih man ahi hi.\nBy: Pa Kham Do Pau


url: =TIMOR-LESTE | February 19 ~ MUC\nTIMOR-LESTE | February 19\nAdmin 7:30:00 PM Articles, MISSION NEWS\nA LAMDANG MAWTAW\nZelindo Joao Lay, 42\nZlindo pen kum 42 a pha papi khat hi-in vanzuak nasem khat hi. Amah pen Timor-Leste ah teeng hi. Khua sung mawtawte sungah za kitep loh nadingin nisimin thungen den hi.\n“Topa aw, zatep nawn lo, zu dawn nawn lo, sa sianglo peuhmah ka ngawl hi. Tua hi-in hih bang nate zong zuak ding ka ngaihsun nawn kei hi, ci-in Topa tungah lungdam ko hi.\nTua hi-in a van zuakte lakah cigarettes, zu, coffee niangteh zong zuak lo pah hi. Ahi zongin khua sung mite in zatep-in zu dawn dawn uh hi. Mawtaw khat a lei zawh nadingin hanciamin tua sungah kuamah in zatep thei lo ding deih hi. Tua hileh ka khuapihte in zatep khu-dik kha lo-in mawtaw tuangkha ding uh hi.\nZelindo in Indonesian khuapi liankhat Surabaya ah om a sanggamnu tungah mawtaw khat in bangzah man ding cih dongsak hi. Mawtawte in U.S.$35,000 bang man a, ahi zongin a sanggam nu in $31,500 khat mu hi. Zelindo in a sanggampa Fernando tunga zasakpahin Fernando in zong mawtaw lei nading $10,000 tawh a huh hi. Zelindo in $ 15000 a piak masak ding kisam hi. Tua khit ciangin a cianlaiteng bank account panin khak dingin kithukim uh hi. Kha thum khit ciangin Zelindo in $6,500 khakkik a, a leiba teng loh nadingin a sanggampa in $10,000piaksak hi.\nSum piak dingteng a piak khit ciangin Timor- Leste khuapi Dili ah mawtaw hong tungpah hi. Sunday ni zingsang khat Zelindo in mawtwa khawlna mun panin phone sapan ngah hi. Na mawtaw ding hong tung khin, zingteh hong la in, ci-in kivaikhak uh hi. $10,000 a piak ding kisamlai hi. Ahi zongin Zelindo lungkham lo hi. Bang hang hiam cihleh a sanggampa in piaksak dingin kamciamkhin hi.\nTua nitakin Zelindo le a zi in a nungkal sunga a sumngah teng uh sim uh hi. Nidangin $10,000 pan $13,000, ngah uh a, ahi zongin tu-in $28,000 ngah uh hi. Zelindo le a zi in lamdangsa mahmah uh hi. Bangci banga hih zah zah ngah thei hiam cih kikumkum uh hi.\nA zingsang ciangin Zelindo in a sanggampa innah va hawhin a kamciam bangin sum piak ding geelna nei hi. AHI zongin Fernando genna-ah “Nang kongsap ding ka ngaihsun hi. Ahi zongin kong sap ding ka mangngilh kha hi. Kong kamciam bangin hong huh zo lo ding hi ing, cih hong gen nuam ing, ci-in pulaak a hi.\nZelindo lungdamin nuei hi. Bang hang hiam cihleh Pasian huhna tampi ngah khin ahihlam kiphawk hi. A mawtaw deih leikhop nadingin sum a kicingin ngah khin hi. A mawtaw min dingin Salvation (hotkhiatna) ci-in minvawhna nei hi. Tua khua tuikulh sung khempeuh in thei khin uh hi. Naupaaite le naupangte in zatep kuamah om lo mawtaw a tuan ding uh lawp mahmah uh hi. Zatep phal lo hi bek lo-in mawtaw sungah la hoih tuamtuam zong kihong hi. Mawtaw tungah laisuan a gol mahmah khat nei-in mawtaw dimphialin Mang. 14 sunga vangtungmi thumte thupuakteng kigelh kawikawi-in Jesuh in hong pai baih ta ding hi, ci-in lai kisuang hi.\n“Mite in tua mawtaw tuan nopsa mahmah uh hi, ci-in Zelindo in pulaak hi. “Bang hang hiam cih leh mawtaw sungah kuamahin zatep lo uh hi. Palikte in zong hoihsa mahmah uh hi. Ni khat pawlpi mite khat in Zelindo hopih a, Baucau khuapi-a palikte in mawtaw khawlna munah hong pai uh a, mawtaw hawlpa tungah “Hotkhiatna mawtaw hawl nuamsa hi niteh maw, ci-in hopih uh hi. Mawtaw sungah zatep kiphal lo ahih manin mawtaw hawlpa in zong zatep lo hi. Khua dangte ah zong tua bang mawtaw vaihawm dingin mipite in lunggulh mahmah uh hi. Zelindo in a dawnkikna-ah mawtaw leibeh zawh nading thu ka ngenngen hi, ci hi.\nMawtaw khat leibeh a, Zelindo huzaapna tawh mi nga in tui kiphumna nei uh hi. Pasian in ka nasep thupha hong pia hi, ci-in Zelindo in Topa tungah lungdamna ko hi. Ka van zuakna tungtawnin Pasian kiangah mi tunpih thei ka hih manin Topa tungah ka lungdam hi, ci hi.\n2015 kum Sabbath school 13na sumpi in Timor- Leste khua-ah pawlsang inn khat kilam hi. Tu quarter Sabbath school 13na sumpi in sangnaupangte giah nadingin inn khat lam nadingin kizeek ding hi.


url: =Nehemiah 8 | Siantongluan\nKha sagihna hong cin ciangin Israel mite amau khuapi ciatah teng khin uh hi. Tua ciangin Tui Kongpi mai tualpi-ah mi khempeuh khekhat khai bangin hong kikhawmtuah diam hi. Tua ciangin Topa in Israel mite tungah a piak ahi Moses thukham laibu pen laitheipa Ezra in hong paipihna dingin a gen uh hi.\nTua hi a, a kha sagihna a ni khat ni-in numei pasal, leh thu theitel thei ding a kikhawm khempeuh mai-ah siampi Ezra in thukham laibu hong paipih hi.\nTua ciangin amah in Tui Kongpi mai-a om tualpi lam mai ngatin zingsang tunga kipan sun ciangdong, numei pasal leh thu a tel thei ding mite zakin tua laibu sunga thute sim a, mi khempeuh in tua thukham laibu sunga thu kisimte limtakin a ngai uh hi.\nTua ciangin thugenna dinga sing tawh kibawl tau tungah laitheipa Ezra dingto a, ama taklam pangah Mattithiah, Shema, Anaiah, Uriah, Hilkiah, leh Maaseiah ding uh a, a veilam pangah Pedaiah, Mishael, Malkhijah, Hashum, Hashbaddanah, Zekhariah, leh Meshullam a ding uh hi.\nMi khempeuh sangin a sangzaw munah amah om ahih manin mi khempeuh muh theih dingin Ezra in a laibu a hong hi. A laibu a hon ciangin mi khempeuh a ding uh hi.\nTua ciangin Ezra in a lian Pasian, Topa thupha pia a, mi khempeuh in a khut uh lamto-in, "Hi ta hen. Hi ta hen," ci-in a dawng uh hi. Tua ciangin a lu uh kunin leilam maingatin Topa a bia uh hi.\nMite amau omna san ciatah a om sungun mite in thukham a tel theihna dingun Levi mi Jeshua, Bani, Sherebiah, Jamin, Akkub, Shabbethai, Hodiah, Maaseiah, Kelita, Azariah, Jozabad, Hanan, leh Pelaiah-te in a khiatna a gen uh hi.\nAmaute in Pasian thukham laibu sung panin a kitel takin sim uh a, a cihnopna a kitelin gen uh a, tua a kisim thute a telna dingun a hilh uh hi.\nTua ciangin a gam ukpa Nehemiah, laitheipa lah hi-in siampi lah ahi Ezra, leh mite a hilh Levi mite in amaute khempeuh kiangah, "Tuni pen Topa note Pasian-a dingin biakna ni siangtho ahi hi; a kap a mau om kei un," a ci hi. Bang hang hiam cih leh thukham kammalte a zak uh ciangin mi khempeuh kap uh hi.\nTua ciangin amah in amaute kiangah, "Tu-in ciah un. Anlim tuilim ne-in thadim un la, a nei zolote zong va kholh un; bang hang hiam cih leh i Topa}-a dingin tuni pen biakna ni siangtho ni ahi hi; dah kei un, bang hang hiam cih leh Topa hong piak lungdamna in note hong thahatsak ding hi," a ci hi.\nTua ahih ciangin Levi mite in mite gamdaisak a, "Daitakin om un; bang hang hiam cih leh tuni pen biakna ni siangtho ni ahi hi; dah kei un," a ci uh hi.\nTua ahih ciangin mi khempeuh anne tuidawnin midangte a kholh ding leh lungdama om dingin a ciah uh hi; bang hang hiam cih leh amaute tungah a kigen thute amaute in a theitel uh hi.\nA ni nih ni-in thukham sin dingin siampite leh Levi mite tawh beh lutang khempeuh laitheipa Ezra kiangah hong kikhawm uh hi.\nTua ciangin, a kha sagihna pawi hun sungin sawlbuk sungah Israel mite a omna ding thu, leh amaute in a khuapi khempeuh uh leh Jerusalem-ah taangko-in, "A kigensa bangin sawlbuk lamna dingin gamlakah pai un la oliv hiangte, gamlak oliv hiangte, mui sing hiangte, leh a teh tam singhiang dangte va sat un," ci-in a gen ding uh, Moses tung tawnin Topa in a thupiakna pen thukham sungah a kigelh lam a mu uh hi.\nTua ahih ciangin mite kuankhia-in tua singhiangte hong pua-in amau innkhumzang ciat, leh a inntual uh leh Pasian biakinn tual, Tui Kongpi tual, leh Efraim Kongpi tualah sawlbuk a lam uh hi.\nTua hi a, salsuahna panin a hong ciahkik a kikhawm mite khempeuh in sawlbuk lamin tuate sungah om uh hi; bang hang hiam cih leh Nun tapa Joshua huna kipanin tua ni dongin Israel mite in tua bangin hih ngeilo uh hi. Tua hi a, amaute lungdam mahmah uh hi.\nTua hi a, a kipat ni-a kipan a bei ni dong Ezra in ni simin Pasian thukham laibu a simkhia hi. Amaute in ni sagih sung tua pawi kham uh a, a ngeina om bangin a ni giat ni-in pawi khupna thupi kikhopna khat a om hi.